text:
15. मंडन मिश्र चर्चरी
दृश्य १
[मंडन मिश्रक इनार । पनिसालाक दृश्य । एकटा तरुणी पनिभरनी लाल नूआ लहठी पहिरने पानि भरि रहल अछि । एकटा युवा संन्यासीक प्रवेश । कौपीन पहिरने, माथ मूँड़ल, एक हाथ मे यष्टि, दोसरा हाथ मे कमंडलु , पैर मे खड़ाम , ललाट पर भस्म-रेखा ।]
सन्यासी (पनिभरनी सॅं) - पं० मंडन मिश्रक घर जनैत छिऎन्हि ?
पनिभरनी - किऎक ने जनबैन्हि ? हुनके त इनार छैन्हि । एहिठाम पनिसाला चलि रहल छैन्हि । हम हुनके पनिभरनी छिऎन्ह ।
सं० - घर एहि ठाम सॅं कतेक दूर छैन्ह ?
प० - (बिहुँसैत) यैह पुबारी कात जे घर देखैत छिऎक से हुनके थिकैन्ह ।
सं० ओहिठाम त दू टा घर देखाइ पड़ैत अछि ।
प० - तखन सुनू । जाहि दरबाजा पर अहाँ कैं सुग्गाक पिजरा टाँगल भेटय और सुग्गाक मुँह सॅं 'स्वतः प्रमाणं परतः प्रमाणम् !' सुनाइ पड़य सैह बूझब जे पं ० जीक घर थिकैन्ह ।
सं० - [चकित होइत] ऎं ! सुग्गाक मुँह सॅं 'स्वतः प्रमाणं परतः प्रमाणम् !'
प०- एहिमे आश्चर्य कोन? पं० जीक ओहिठाम रातिदिन मीमांसाक चर्चा होइत रहै छैन्ह। स्वतः प्रामाण्यवाद ओ परतः प्रामाण्यवादक ध्वनिसॅं दलान गुँजैत रहै छैन्ह। तखन सुग्गाक मुँहसॅं ई सभ शब्द नहि बहरैतैक त की बहरैतैक?
सं०-(और बेसी चकित होइत) अँय ऎ! अहाँ खबासन भऽ कऽ 'मीमांसा'क नाम कोना जनलिऎक? स्वतः प्रामाण्यवाद त विद्वान लोकनिक विषय थीक। ई सभ ज्ञान अहाँकें कोना प्राप्त भेल?
प०-औ संन्यासीजी! अहाँकें एतेक आश्चर्य किएक होइत अछि? ई मिथिला देश थिकैक। एहिठामक साधारणो हरवाह-चरवाह शास्त्रक विषय बुझैत अछि। और हम त मंडन मिश्रक खबासिन थिकिऎन्ह। हुनके अन्न-पानि देहमे लागल अछि। तखन एतबो किऎक ने बुझबैक?
सं०-धन्य ई मिथिला देश जतैक पनिभरनीओ एतेक वाक् चतुरा होइ छथि!
प०-अहाँ कोन देशसॅं आएल छी?
सं०- हम दूर दक्षिण देशसॅं आएल छी।
प०-तखन हाथ-पैर धोउ। जल पीबू।
सं०-(स्वगत) एहन सौजन्य मिथिलेमे हो। जखन खबासिनक ई हाल तखन सोआसिन नहि जानि केहन होइथिन्ह! (प्रकट) की ऎ! अहाँक एहन उच्च संस्कार कोना बनल? बूझि पड़ै अछि अहाँक मलकिनी बड्ड उच्च विचारक छथि।
प०-किएक ने रहतीह? सम्पूर्ण वेद-पुराण पढल छैन्ह, सभ शास्त्रमे पारंगता छथि, छौओ दर्शन जिह्वापर रहैत छैन्ह।
सं०-अयॅं, एहन शिक्षिता!
प०-अहाँ शिक्षिता कहै छी? ओ साक्षात् सरस्वतीक अवतार छथि। नामो त सरस्वतीए छैन्ह। यथा नाम तथा गुण।
सं०-अहा! धन्य परिवार!
प०-पहिने ई बदामक अँकुरी ओ आद-नोन खा लोयऽ। तखन जल पिउब। एहिठामक यैह व्यवहार छैक।
सं०-वाह रे आतिथ्य-सत्कार! घाट-बाटपर एहन सुन्दर व्यवस्था! एहि यज्ञ-भूमि तिरहुतक जेहन नाम सुनैत छलहुँ ताहूसॅं बढि कऽ देखबामे आएल। (प्रकाश्यतः) शुभे! हमरा खान-पानक विशेष नियम अछि। अतएव क्षमा करू।
प०- तखन अहाँ दलानपर चलू। हम मालिककें खबरि दैत छिएन्ह।
(प्रस्थान)
सं०-धन्य ई मिथिलाक माटि जतै कण-कणमे सरस्वतीक वास छैन्ह। एहि तीर्थभूमिमे आबि हमर जन्म सफल भऽ गेल।
दृश्य-२
[पण्डित मंडन मिश्रक दलान। पिंजड़ामे सुग्गा टाङल। मंडन मिश्र आसनपर बैसल पूजा कय रहल छथि। खबासिन आबि कहै छैन्ह-'मालिक, एकटा दूर देशक संन्यासी आएल छथि।' मंडन मिश्रक संकेतपर ओ एकटा मृगचर्म आनि ओहिठाम ओछा दैत छैन्ह। ]
(शंकराचार्यक प्रवेश)
शं०-(अभिवादन करैत) हमरा लोक शंकराचार्य कहै अछि। अपनेक नाम सुनि हम सुदूर दक्षिण देशसॅं अपनेक द्वारपर उपस्थित भेल छी। आइ अपनेक दर्शन पाबि हम कृतार्थ भऽ गेलहुँ।
मं०-हमर अहोभाग्य जे साक्षात शंकरक अवतार शंकराचार्य हमरा दर्शन देबक हेतु आबि गेल छथि। एहिसॅं बढि सौभाग्य और की भऽ सकैत अछि।
शं०-हम अपनेसॅं एक भिक्षा माँगय आएल छी।
मं०-की आदेश? कहल जाओ।
शं०-अपनेकें हम गुरुवत् बुझैत छी। आदेश नहि, प्रार्थना कय सकै छी।
मं०-'सर्वस्याभ्यागतो गुरुः'। अतिथि देवता सभक श्रेष्ठ होइ छथि। दोसर जे वयसमे लघु रहितहुँ अपने विद्यामे बृहस्पति छी!
शं०-हम एक विशेष अभिप्रायसॅं अपनेक सेवामे उपस्थित भेल छी।
मं०-कहल जाओ।
शं०-बौद्धभिक्षुगण जनताकें नास्तिक बना रहल छथि। लोककें वेदसॅं आस्था उठल जा रहल छैक।
मं०-मिथिलामे लोककें वेदमे अत्यन्त निष्ठा छैक। एहिठाम नास्तिकताक लेश मात्र नहि।
शं०-परंच संपूर्ण देशमे आस्तिकताक मर्यादा स्थापित करबाक हेतु हमरा लोकनिकें संगठित होमय पड़त। हमर विचार अछि जे कर्मकाण्डक विभिन्नता हमरा लोकनिकें अनेक दलमे विभाजित कय देने अछि। यदि हमरा लोकनि वेदान्तक आधारपर देशकें एकताक सूत्रमे बान्हि सकी त बहुत उत्तम हो।
मं०-हॅं, ई त विचारणीय विषय थीक।
शं०-यैह विचार-विमर्श करबाक हेतु हम एतेक दूरसॅं आएल छी। कोनो जय-पराजयबला शास्त्रार्थ नहि चाहैत छी।
मं०-जल्प ओ वितण्डा त बाल-विनोदक वस्तु थिकैक । गम्भीर समस्याक समाधान वादे द्वारा होमक चाही । 'वादे वादे जायते तत्त्वबोधः ।'
शं०-बस, बस, हम यैह चाहैत छी । सम्प्रति देशमे अपनहि विद्वानक मणिमुकुट थिकहुँ । अपनेसँ बाढि क' एहि महत्त्वपूर्ण विषयक विवेचना के क' सकै अछि ?
मं०- परन्तु तार्किक विवेचनमे एकटा मध्यस्थक रहब आवश्यक होइ छैक जे निष्पक्ष दृष्टिसँ दुह पक्षक विषय सुनि निर्णय करय ।
शं०-हप्ररा अपनेक बीचमे मध्यस्थक प्रयोजन नहि पड़त। तथापि यदि अपनेक अनुमति हो त हम एक निवेदन करी।
मं०-कहू ।
शं०-हमरा ज्ञात भेल अछि जे अपनेक पत्नी साक्षात सरस्वती स्वरुपा थिकीह । एहन विदुषी घरमे अछैत मध्यस्थक जोहमे दूर जैबाक कोन प्रयोजन ? 'अर्के चेन्मधु विद्योत किमर्थ पर्वतं ब्रजेत ।'
मं०-बेश,हम बजा क' पुछैत छिऎन्ह । ( नेपथ्य दिस ) ऎ !कनेक एम्हर त आएब !
( सरस्वतीक प्रवेश )
शं०- ( अभिवादन करैत ) अपनेसँ एकटा प्राथना अछि । हमरा लोकनि किछु शास्त्र-चर्चा करय चाहैत छी । अपने मध्यस्थाक आसन ग्रहन कैल जाय ।
सरस्वती - बेश ! परंच अमर प्रस्ताव होइछ जे अहाँ लोकनि पहिने भोजन कऽ लैत जाउ । तखन सुभ्यस्त भऽ शास्त्र-चर्चा करै जाएब । हमहूँ गृहकार्य सॅं निश्चिन्त भय अहाँ दुनू गोटाक लग बैसि सकब ।
शं० - जेहन अपनेक आज्ञा हो ।
स० - तखन चलै चलू ।
(सभ गोटाक प्रस्थान)
दृश्य - ३
मंडन ओ शंकर सोझा-सोझी छोट-छोट चौकी पर बैसल छथि । बीच मे सरस्वती एक ऊँच सिंहासन पर आसीन छथि । हुनका हाथ मे दू टा माला छैन्ह । ओ दुहू कैं सम्बोधित कय कहै छथिन्ह - देखू अहाँ दुनू गोटा कैं हम एक-एक टा माला पहिरा दैत छी । जिनकर पक्ष न्यून हैतैन्ह तिनकर माला मौलि जैतैन्ह ।
शं० - अहा ! तन्त्रविद्याक एहन चमत्कार मिथिले मे दृष्टिगोचर होइछ ।
मं० - बेश, अहाँ प्रारम्भ करु ।
शं० - प्रारम्भ करबा सॅं पूर्व हमर एकटा प्रार्थना ।
मं० - से की ?
शं० - यदि कर्मकाण्डक श्रेष्ठता सिद्ध भऽ जाय त हमहूँ गृहस्थाश्रम मे प्रवेश कऽ जाएब । यदि ज्ञानकाण्डक श्रेष्ठता सिद्ध भऽ जाय त अपनहुँ सन्यास ग्रहण करी । (मंडन मिश्र सरस्वती दिस तकै छथि । सरस्वती संकेत सॅं स्वीकृति दऽ दैत छथिन्ह ।)
मं० - वेश, हमरा स्वीकार अछि । एवमस्तु । अहाँ पुर्वपक्ष करू ।
शं० - हमर पक्ष जे 'सर्वं खल्विदं ब्रह्म' यैह अद्वैतक ज्ञान चरम कल्याणक साधक थीक । कर्मकांडक उपासक-उपास्य भाव द्वैत पर आधारित थीक, जे पारमार्थिक सत्य नहि ।
मं० - अहाँक जे प्रतिज्ञा अछि तकर हेतु दियऽ ।
सर० - हेत्वाभास निग्रहस्थान सॅं रहित पंचावयव-वाक्य पुरःसर दुहू गोटा क्रमशः अपना-अपना पक्षक प्रतिपादन करैत जाउ ।
शं० - बेश, त सुनल जाओ ।
सर० - ऎ खबासिन ! बाहर सॅं पर्दा खसा दिऔक ।
(कबासिन पर्दा खसबैत छथि)
खबासिन - (पर्दा सॅं बाहर आबि कऽ) बस भऽ गेल । आब चलल धर्म-जिज्ञासा, ब्रह्म-जिज्ञासा ।
(मंडन मिश्रक हरबाह हर नेने अबै छैन्ह ।)
हरबाह-ऎ सुबुधमनि! मालिक की करै छथि?
खबा०-एकटा बड़का पंडित ऎलाह अछि। हुनके संग शास्त्र-चर्चामे लागल छथि।
हर०-तखन त हुनकासॅं एखन भेंट नहिए हैत। आब मलकीनिए हिसाब कऽ देतीह।
ख०-मलकीनिए कोन कम छथि? ओहो शास्त्रार्थमे बैसलि छथि। अपितु पंचक काज कऽ रहल छथि।
हर०-तखन त हुनको सॅं भेंट हैब दुर्लभ।
ख०-एही द्वारे त हमरा बाहर ठाढ कऽ देलन्हि अछि जे केओ भीतर आबि कऽ बाधा नहि दैन्ह।
हर०-तखन हमरा बोनि के देत?
ख०-हम देब। मलकीनी हमरा सभटा भार सौंपि देने छथि। चलू, बोनि जोखि दैत छी।
ह०-एखन त अहीं घरक मालिक भेल छी।
ख०-से त सत्ते। एखन हमरेपर सभटा अछि। आब जनै छी ई शास्त्रार्थ कतेक दिन धरि चलै अछि।
ह०-कोन विषयपर शास्त्रार्थ चलै छैन्ह?
ख०-मीमांसा ओ वेदान्तपर। कर्मकांड ओ ज्ञानकांडपर। गृहस्थाश्रम ओ संन्यासपर।
ह०-तखन त जल्दी फरियायबला नहि छैन्ह।
ख०-ताहिमे कोन संदेह? दुहू त दिग्गजे छथि। संभव जे कइएक दिन लागि जाइन्ह।
ह०-तखन त किछु दिन अहींक राज चलत। देखू, हमर मलकीनी बड़ उदार छथि। तौलसॅं किछु बेसिए दैत छथि। अहाँ कंजुसी नहि करब।
ख०-मलकीनीक वस्तु छैन्ह। जकरा जतेक चाहथि दऽ सकैत छथिन्ह परन्तु हमरा त से अधिकार नहि अछि। तखन तुलादडसॅं जतबा अहाँक प्राप्य हैत से अवश्ये भेटत । हम एको दाना नहि कपचब।
ह०-हम केवल परिहास कैने छलहुँ। अन्यायक अंश लऽ कऽ के माथपर पाप चढाओत?
ख०-बेस, चलू। हम अहाँक बोनि तौलि दैत छी।
(दुहूक प्रस्थान)
दृश्य-४
[मंडन, शंकर ओ भारती बैसल छथि। मंडन मिश्रक माला मौलल छैन्ह। सरस्वती मध्यस्थाक आसनसॅं निर्णय सुनबैत छथिन्ह-अपने दुहू गोटा बाइस दिन पर्यन्त शास्त्र चर्चा कैल। बहुतो विषयक गंभीर विवेचन भेल। दुहू पक्षक युक्ति हम ध्यानपूर्वक सुनल। आब हमर निर्णय यैह होइछ जे शंकराचार्यजीक वेदान्त-पक्ष समीचीन छैन्ह। (माला दिस ताकि) माला सेहो एहि विषयक प्रमाण दय रहल अछि।
मं०-देवि! हमहूँ अहाँक निर्णयकें शिरोधार्य करै छी।
शं०-धन्य देवि! अहाँक ई न्याय इतिहासमे अमर रहत। विद्वत्ता ओ निष्पक्षताक एहन सुन्दर दृष्टान्त विश्वमे भेटब दुर्लभ। (मंडन मिश्र दिस ताकि) और अपनहुँ जेहन उदारताक परिचय देल अछि से आदर्श थीक। अपने दुहू गोटा धन्य थिकहुँ।
मं०-तखन हमरा की आज्ञा होइत अछि?
शं०-हमर प्रार्थना स्वीकार हो। अपने संन्यास-धर्ममे दीक्षित भय वेदान्तक प्रचारमे सहायक बनल जाय।
स०-संन्यासीजी, थम्हू। एखन अहाँ केवल आधा अंगपर विजय प्राप्त कैने छी। हिनक अर्द्धांगिनी हम त एखन वर्तमाने छिऎन्ह। अहाँ हमरासॅं शास्त्रार्थ करू। पहिने हमरा परास्त कऽ लियऽ तखन हिनका संन्यासी बनैबैन्ह।
शं०-(किछु कुण्ठित होइत) परन्तु'''''
स०-(विहुँसैत) परन्तु की? स्त्री सॅं शस्त्र-युद्ध करबामे पुरुषकें हीनता बूझि पड़ै छैन्ह। किन्तु शास्त्र-युद्धमे त कोनो दोष नहि। बैदिको युगमे गार्गी याज्ञवल्क्यसॅं शास्त्रार्थ कैने रहथि।
शं०-से त अवश्य। परञ्च'''
स०-परंच किछु नहि। अहाँ प्रश्न करू।
शं०-देवि! ई अनर्गल हैत। अहीं प्रश्न करी से उचित ।
स० - वेश, तखन लियऽ । अहाँक ब्रह्म निर्विकार छथि । तखन सृष्टि कोना करै छथि ?
शं० - सृष्टि केवल मायाक खेल अछि । ब्रह्म अपना अद्भूत शक्तिसॅं ई सृष्टिक लीला ''''
स०- अहाँक सृष्टिक प्रक्रिया बूझल अछि? (शंकर विचारय लगैत छथि ) विना बीजक विकार भेने सृष्टि भऽ सकै छैक?
शं०-कनेक बुझा कऽ कहू।
स०-बिना बीजक रूपान्तर भेने अंकुरक सृष्टि भऽ सकै छैक? बिना धातुक परिणत भेने गर्भाधान भऽ सकै छैक? (शंकर हुनक मुँह तकैत चुप्प रहि जाइत छथि)
स०-शुक-शोणितक संयोगसॅं कोना सृष्टि होइ छैक से अहाँके बुझल अछि?
शं०-देवि! क्षमा करब। हमरा एहि विषयक पूर्ण ज्ञान नहि अछि।
स०-तखन पहिने जनन-विज्ञानक सम्यक् ज्ञान प्राप्त कऽ कऽ आउ। तखन हमरासॅं शास्त्रार्थ करब।
शं०-देवि! हम अहाँक विलक्षण प्रतिभा ओ चातुर्यक लोहा मानि लेल। हम अपन पराजय स्वीकार करै छी। जनन-प्रक्रियाक पूर्ण अध्ययन कैलाक उपरान्त अपनेक सेवामे पुनः उपस्थित हैब। एखन आज्ञा भेटौ।
(दुहू गोटा कें अभिवादन कय प्रस्थान करै छथि।)
म०-देवि! हमरा त प्रव्रज्या लेबाक मन छल। अहाँ ताहिमे बाधिका किऎक भेलहुँ?
स०-एखन तकर समय नहि आएल अछि। किछु दिन और गार्हस्थ्य धर्मक पालन कऽ लियऽ। तकरा उपरान्त त मठ ओ वैराग्य छैहे।
दृश्य-५
[सरस्वती, शंकर ओ मंडनमिश्रक प्रवेश ]
सरस्वती-संन्यासी जी, अहाँ प्रतिज्ञानुसार आबि गेलहुँ। सात वर्षक उपरान्त अहाँकें पुनः देखि बड्ड प्रसन्नता भेल। अहाँक उत्तरसॅं हम संतुष्ट छी। आब अहाँक अभीष्ट सिद्ध हैत। (स्वामीसॅं) अपने वचन-बद्ध छी। आब संन्यासीक वेष धारण करी से उचित।
मं०-अवश्य (भीतर जाइत छथि।)
शं०-देवि!अपने धन्य थिकहुँ। धन्य अपनेक त्याग! एहने महिलाक माहात्म्यसॅं मिथिलाक माटि महिमामयी मानल जाइत छथि।
स०-संन्यासी जी, हम त केवल अपन कर्त्तव्यक पालन कैल अछि। वेशी की कैल अछि? (मंडन मिश्र संन्यासीक वेषमे आबि उपस्थित होइत छथि। गेरुआ वस्त्र पहिरने हाथमे कमंडलु नेने।)
सर०-स्वामी! आब अहाँ 'स्वामी' सॅं 'स्वामीजी' बनि गेलहुँ। दीक्षा त पश्चात् लेब। तावत् भिक्षा हमरासॅं लऽ लियऽ।( कान सॅं कर्णफूल उतारि) ई प्रथम भिक्षा स्वीकार हो। कोनो मठ वा विद्यालयमे ई धन लगा देबैक। (मंडन मिश्र सादर ग्रहण करैत छथि।)
शं०-आब अपनेक नव नामकरण हो से उचित। देवीजी! अपनहि एकटा उपयुक्त नाम बीछि देल जाइन्ह।
स०-हिनका देवता ओ ईश्वर दुहूमे अगाध भक्ति छैन्ह। तें हमरा जनैत सुरेश्वराचार्य नाम उपयुक्त हैतैन्ह।
शं०-बड़ सुन्दर।
स०-स्वामीजी! आब अहाँ हिनक संग घूमि ब्रह्मविद्याक प्रचार करू। बौद्ध भिक्षुगण वेदक मूलोच्छेद कय रहल छथि। अहाँ लोकनि देशमे पुनः आस्तिकताक संस्थापन करू। अहाँ दुनू गोटाक सहयोग मणि-कांचन योग थीक। ई योग देशक हेतु कल्याणकारी हो।
शं०-भगवति! अहाँक वरदान सफल हो। हम जाहि भिक्षाक हेतु एतेक दूर आएल छलहुँ से भेटि गेल। आइ हमरा जीवनक सभसॅं पैघ मनोरथ पूर्ण भेल। धन्य अहाँ सन स्त्री! धन्य हिनका सन स्वामी!! ओ धन्य धन्य मिथिला देश!!! जतै एहन-एहन आदर्श-दंपति होइत छथि।
(नेपथ्य संगीत)
धन्य ई पावन मिथिला देश। विदुषी जहाँ सरस्वती सन और मंडन सदृश द्विजेश। महिमा जिनकर गाबि थकै छथि, स्वयं शारदा शेष। धन्य०
[पटाक्षेप ]


c: text/html

text:
ओलम्पिक झण्डा
परिचय[सम्पादन करी]
ओलम्पिक एही पाँचटा चक्कासभ पाँचटा महादेशक प्रतिनिधित् होएत अछि। जे १९१३ मे तैयार कएल गेल छल, १९१४ मे घोषित केलक आ १९२०कऽ ग्रिष्म ओलम्पिक खेल शुरु भेल।
ओलम्पिक खेलक चिन्हक निर्माण पाँचटा गोल चक्का जे नील, पिला , काला, हरा, लाल छी एकटा सपेद पट्टीउपर मिलाकर बनाल्क। ई चिन्ह असलमे १९१२मे बैरन (Baron) द्वारा पस्तुत कएल गेल छल, जे आधुनिक खेलक शोधक साथ प्रत्येक रंकक चक्का महादेशसभक प्रतिनिधित्व करैत अछि।
पाँच चक्काक अर्थ[सम्पादन करी]
एक आपसमे जोडल पाचो चक्कासभ खेलक माध्यमसँ पाचो महादेशका बिचक मित्रता झल्कावैत अछि ।पाँच चक्कासभ प्रतिनिधित्व कैर महादेशक नाम:-
- नीला :-युरोप
- पिला :-एसिया
- काला :-अफ्रिका
- हरा :-अष्ट्रेलिया
- लाल:- अमेरिका

robotstxt: allowed

filter: keep


text:
लालबहादुर शास्त्री
लालबहादुर शास्त्री (जन्म: २ अक्टुबर १९०४ मुगलसराय - मृत्यु: ११ जनवरी १९६६ तासकन्द), भारतक दोसर प्रधानमन्त्री छल । ओ ९ जुन १९६४ सँ ११ जनवरी १९६६ धरि लगभग अठारह महिना भारतक प्रधानमन्त्री रहल । ई प्रमुख पद पर हुनकर कार्यकाल अद्वितीय रहल ।
भारतक स्वतन्त्रताक पश्चात शास्त्रीजी उत्तर प्रदेशक संसदीय सचिवक रूपमे नियुक्त कएल गेल छल । गोविन्द बल्लभ पन्तक मन्त्रिमण्डलमे हुनका पुलिस आ परिवहन मन्त्रालय सौंपल गेल छल । परिवहन मन्त्रीक कार्यकालमे ओ प्रथम बेर महिला संवाहकसभ (कन्डक्टर्स)क नियुक्ति केनए छल । पुलिस मन्त्री होमएक बाद ओ भीड नियन्त्रणमे राखैक लेल लाठीक स्थान पानिक बौछारक प्रयोग प्रारम्भ करौलक । सन् १९५१ मे, जवाहरलाल नेहरूक नेतृत्वमे ओ अखिल भारत काङ्ग्रेस कमेटीक महासचिव नियुक्त कएल गेल । ओ सन् १९५२, १९५७ व १९६२ क चुनावसभमे काङ्ग्रेस पार्टीक भारी बहुमत सँ जिताबैक लेल बहुत परिश्रम केनए छल ।
जवाहरलाल नेहरूके कार्यकालक दौरान सन् २७ मई, १९६४ को देहावसान भेलाक बाद साफ सुथरी छविक कारण शास्त्रीजीके सन् १९६४ मे देशक प्रधानमन्त्री बनाएल गेल । ओ ९ जुन १९६४ क दिन भारतक प्रधानमन्त्रीक पद भार ग्रहण केनए छल ।
हुनकर शासनकालमे सन् १९६५ क भारत पाक युद्ध शुरू भेल छल । अहि सँ तीन वर्ष पूर्व चीनक युद्ध भारत हारि चुकल छल । शास्त्रीजी अप्रत्याशित रूप सँ भेल ई युद्धमे नेहरूक मुकाबलामे राष्ट्रके उत्तम नेतृत्व प्रदान केलक आ पाकिस्तानके करारी शिकस्त देबएमे सफल रहल ।
तासकन्दमे पाकिस्तानक राष्ट्रपति अयुब खानक संग युद्ध समाप्त करेवाक समझौता पर हस्ताक्षर करैक बाद ११ जनवरी १९६६ क रातिमे हुनकर रहस्यमय परिस्थितिमे मृत्यु भऽ गेल ।
हुनकर सादगी, देशभक्ति आ ईमानदारीक लेल मरणोपरान्त भारत रत्न सँ सम्मानित कएल गेल ।
संक्षिप्त जीवनी[सम्पादन करी]
लालबहादुर शास्त्रीक जन्म सन् १९०४ मे मुगलसराय (उत्तर प्रदेश) मे मुन्शी शारदा प्रसाद श्रीवास्तवक घर भेल छल । हुनकर पिता प्राथमिक विद्यालयमे शिक्षक छल अत: सब हुनका मुन्शीजी कहैत छल ।[१]
सन्दर्भ सामग्रीसभ[सम्पादन करी]
- ↑ "Lal Bahadur Shastri: The Fatherless Child", अभिगमन तिथि १३ मार्च २००७।


text:
आकृति:मुख्य चित्र/२०१८-०१-०६
स्यवम्भूनाथ काठमाडौं उपत्यकाक पश्चिममे अवस्थित एक प्रसिद्ध बौद्ध मन्दिर (स्तुप) छी। उपत्यकामे पानि भरल समय एतएक बिपस्वि बुद्ध आबि तीन बेर अगल बागलक पहाडमे घुमि नागार्जुनक चोटीमे बसि तपस्या केने छल जहि स्वरूप् बैशाख पूर्णिमाक दिन कमलक बिया दक्षिण घुमि मन्त्र पढि दहमे रोपने छल; आगा सालक बैशाख पूर्णिमाक दिन कमलक फूल फूलल जहिमे भगवान स्वयम्भू उत्पति भएल मानल जाएत अछि । स्वयम्भूनाथक स्तुप काठमाडौँमे अवस्थित अछि ।...
फोटोग्राफर/श्रोतः विजय चौरसिया , तिथि: १८ जुन २०१७
सम्बन्धित पन्ना स्वयम्भूनाथ


text:
हारि
बीस
माघ। सालक बारहम मासमे दस दिन कम। ओना वसन्तक प्रभातक संग सरस्वती पूजा सेहो।
आइ तक सरोसतिया दादी यएह बुझै छेली जे दिनक फल भोजन आ सालक फल उपजा होइ छै।
जेहेन नीक तेहेन नीक आ जेहेन अधला तेहेन अधला भेल। मुदा आइ माघक जाड़ दादीक हाड़केँ
कँपकँपा रहल छन्हि, अखनि तकक अपन जिनगीक अनुभव अपने धिक्कारि रहल छन्हि जे
जिनगी हारि गेलौं। मुदा, हारि-जीत तँ जीता-जिनगी होइ छै मुइला पछाति केकरा के
देखए अबै छै। ठिठुरैत देह, सिहरैत मन अपन देहक वस्त्र लऽ बाँकी सभ किछुकेँ
छोड़ि सरोसतिया दादी घरसँ ओइ समए बहरेली, जखनि शुरूहे अगहनसँ लाधल कुहेस
पलाइत-पलाइत आइ बर्खाक बुन्न जकाँ टप-टप खसि रहल अछि। एक तँ दिनो अन्हरोखे
जकाँ, मुदा साँझ पड़िते अन्हारक मोट चद्दरि पसरि गेल। दोसरि साँझ करीब सात
बजैत, सरोसतिया दादी घरसँ बहरा मनोहर ऐठाम पहुँचली। मनोहरक घर आ सरोसतिया दादीक
घर अगले-बगल। ओना सामाजिक सम्बन्धसँ मनोहर आ सरोसतिया दादीक बीच परिवारिक
सम्बन्ध बहुत लग नै तँ बहुत हटलो नहियेँ छन्हि। घर-गामक सम्बन्ध मनोहर आ
सरोसतिया दादीक जे रहल होन्हि मुदा अपनो बनौल सम्बन्ध तँ छन्हिहेँ, तँए
दादी अपन अधिकार बूझि मनोहर ऐठाम पहुँचली।
गोरहाक
धधकैत घूर लग मनोहर बैसल। घूरेक धधड़ाक ईजोतमे किछु देखि पड़ैत बाँकी अन्हारे-अन्हार।
हाथ-हाथ नै सुझैत। दू मास ऊपरेसँ ओस-पालाक प्रकोप उग्र रूप धेने अछि। दरबज्जाक
ओसारपर अबिते सरोसतिया दादी बजली-
“बौआ मनोहर, जान बँचाबऽ आब नै जीब।”
अंतिम पेजसँ...............................................................
मनोहरक
मन फरिच भऽ गेलनि। तैबीच अपन जिनगीक केतेको खिस्सा-पिहानी सरोसतिया दादी
सुचिताकेँ सेहो सुना चुकल छेली। दादीक बोलक टनकसँ मनोहरक मनमे बिसवास बढ़लै जे
कौल्हुका बिसवास केकरा छै जे हमरा रहत। मुदा आइ दादी टनकि गेली। काल्हि दिनले
काल्हि अछि। समगम होइत मनोहर दादीकेँ पुछलकनि-
“दादी, मन नीक लगैए किने?”
दिलाशा
पाबि सरोसतिया दादी बजली-
“बौआ मनोहर, जँ ऐठाम नै आएल रहितौं तँ रातिएमे ठिठुरि कऽ मरि जइतौं।”
मनोहर
चुपे रहल, बिच्चेमे सुचिता बाजलि-
“दादी, लोकेक आशा लोककेँ होइ छै, मुदा लोको-लोकक बात छै, एहनो लोक तँ अछिए
जे लोककेँ लोक बूझि जानो दइए आ एहनो तँ अछिए जे कुलोक बूझि जान लइतो अछि।”
सुचिताक
बात सुनि सरोसतिया दादी ठमकि गेली। अपन जिनगीक सभ किछु हेराएल देखि हारि
कबुलैपर आबि गेली।¦१,२४०¦
१६ जुलाई २०१४


text:
मलयालम
मलयालम (മലയാളം, मलयाळम्) वा केरली (കൈരളി, केरळि) भारतक केरल प्रान्तमे बाजल जाए वाला प्रमुख भाषा छी। ई द्रविड भाषा-परिवारमे आवैत अछि। केरलक बाहेक ई तमिलनाडुक कन्याकुमारी तथा उत्तरमे कर्नाटक के दक्षिण कन्नड जिल्ला, लक्षद्वीप तथा अन्य देशसभमे बैसल मलयालीसभद्वारा बाजल जाइत अछि।
मलयालम , भाषा आ लिपि के विचारसँ तमिल भाषा के अधिक निकट अछि। एही पर संस्कृतक प्रभाव ईसा के पूर्व पहिल शताब्दीसँ भेल अछि। संस्कृत शब्दसभक मलयालम शैली के अनुकूल बनेवाक लेल संस्कृतसँ अवतरित शब्दसभक संशोधित कएल गेल अछि। अरबौं के साथ शताब्दीसभसँ व्यापार सम्बन्ध अङ्ग्रेजी तथा पुर्तगाली उपनिवेशवादक असर सेहो भाषा पर पडल अछि।
विषय सूचीसभ
नाम[सम्पादन करी]
मलयालमक सन्धि-विच्छेद अछि - मलै (मूलशब्द : मलय - अर्थ : पर्वत) + अळम (मूलशब्द : आलयम - अर्थ : स्थान)। ई भाषा के भाषिक भारतक पश्चिमी घाट के गर्भमे निवास करैत अछि आ एही कारण ई नाम पडल अछि। एकर सही उच्चारण ’मलयाळम्’ होइत अछि।
उद्भव[सम्पादन करी]
मलयालम् भाषा वा ओकर साहित्यक उत्पत्ति के सम्बन्धमे सही आ विश्वसनीय प्रमाण प्राप्त नै अछि। फेर मलयालम् साहित्यक प्राचीनता लगभग एक हजार वर्ष धरि के मानल गेल अछि। भाषा के सम्बन्धमे केवल ई निष्कर्ष पर ही पहुँच सकल अछि जे ई भाषा संस्कृतजन्य नै अछि - ई द्रविड परिवार के ही सदस्य छी। मुद्दा ई अखन धरि विवादास्पद अछि जे ई तमिलसँ अलग भेल ओकर एक शाखा छी, अथवा मूल द्रविड भाषासँ विकसित अन्य दक्षिणी भाषासभक जेना अपन अस्तित्व अलग रखै वाला कोनो भाषा छी। अर्थात् समस्या ई अछि जे तमिल आ मलयालम् के रिश्ता माँ-बेटी के अछि वा बहिन-बहिन के। अनुसन्धान द्वारा ई पहेली के हल खोजवाक के कार्य भाषा-वैज्ञानिकसभक अछि आ ओ ई गुत्थी के सुलझा सकैत अछि। जे भी होए, ई बातमे सन्देह नै अछि कि मलयालम् के साहित्य केवल ओ समय पल्लवित होए लगल छल जखन तमिल के साहित्य फलि-फूलि चुकल छल। संस्कृत साहित्य के ही भाँति तमिल साहित्य के सेहो मलयालम् के प्यास बुझावे वाला स्रोतस्विनी कहि सकैत अछि।
सन् ३१०० ईसापूर्वसँ लके १०० ईसापूर्व धरि ई प्राचीन तमिळ के एक स्थानीय रूप छल। ईसा पूर्व प्रथम शताब्दीसँ एही पर संस्कृतक प्रभाव भेल। तेसर शताब्दीसँ लके पन्द्रहम् शताब्दी के मध्य धरि मलयालम के मध्यकाल मानल जाइत अछि। एही कालमे जैनीसभ सेहो भाषा के प्रभावित केलक। आधुनिक कालमे सन् १७९५ मे परिवर्तन आएल जखन एही राज्य पर अङ्ग्रेजी शासन पूर्णरूपेण स्थापित भऽ गेल।
एहो सभ देखी[सम्पादन करी]
सन्दर्भ सामग्रीसभ[सम्पादन करी]
- ↑ "Malayalam", Ethnologue, अभिगमन तिथि २००७-०५-२८।
- ↑ "Census of India - Statement 1", Registrar General & Census Commissioner, भारत, अभिगमन तिथि २००९-१२-२१। ३,३०,६६,३९२ यदि येरावा (रावुला) भाषियों और अन्य अल्पसंख्यक भाषाओं को जोड़ दिया जाए जो मलयाल के निकट सम्बन्धी है।
- ↑ Zachariah, K. C. & Rajan, S. Irudaya (2008), Kerala Migration Survey 2007 (PDF), Department of Non-resident Keralite Affairs, Government of Kerala, p. 48. This is the number of emigrants from Kerala, which is closely related to but different from the actual number of Malayalam speakers.
बाह्य जडीसभ[सम्पादन करी]
- मलयालम भाषा (केरल पर्यटन)
- भारतीय शिखर कथा कोश : मलयालम कहानियाँ (गूगल पुस्तक; संकलनकर्ता - कमलेश्वर)
- मलयालम से हिन्दी अनुवादक (ऑनलाइन)
- हिन्दी - मलयालम सामान्य शब्दावली
- हिन्दी-मलयालम शब्दकोश
- मलयालम-हिन्दी शब्दकोश


text:
ब्रिटिश राजतन्त्र
ब्रिटिश राजतन्त्र (अङ्ग्रेजी: British Monarchy, ब्रिटिश मोनार्की), वृहत ब्रिटेन आ उत्तरी आयरल्यान्डक संयुक्त राजशाहीक संवैधानिक राजतन्त्र छी । ब्रिटिश एकाधिदारुकक संयुक्त राजशाही समेत कुल १५ राष्ट्रमण्डल प्रदेशसभ, मुकुटिया निर्भर्ता आ समुद्रपार प्रदेशसभक राजमुकुटसभ सत्ताधारक एकराजीय सम्प्रभु होमएक गौरव प्राप्त अछि । वर्तमान सत्ता-विद्यमान शासक, ६ फरबरी वर्ष १९५२ सँ महारानी एलिजाबेथ द्वितीय छी जखन ओ अपन पिता जर्ज छठम् सँ राजगद्दी उत्तराधिकृत केनए छल ।
सम्प्रभु आ ओकर तत्काल परिवारक सदस्य देशक विभिन्न आधिकारिक, औपचारिक आ प्रतिनिधि कार्यसभक निर्वाह करैत अछि । सत्ताधारी रानी/राजा पर सैद्धान्तिक रूप सँ एक संवैधानिक शासकक अधिकार निहित अछि, मुदा शताब्दीसँ पुरान आम कानूनक कारण सम्प्रभु अपन अधिकतर शक्तिसभक अभ्यास मात्र संसद आ सरकारक विनिर्देशसभक अनुसारे कार्यान्वित करवाक लेल बाध्य अछि । याह कारण सँ, एकरा वास्तविक तौर पर एक संसदीय सम्राज्ञता मानल जाइत अछि । संसदीय शासक होमएक नाता, शासकक अधिकतर अधिकार, निष्पक्ष तथा गैर-राजनैतिक कार्यसभ धरि सीमित अछि ।


text:
मैथिली विकिपिडियासँ, एक मुक्त विश्वकोश
Jump to navigation
Jump to search
- हमरा सभके विश्वास अछि जे अहाँ एकटा विकिपिडियन बनि ए विकिके लेख सभ सम्पादन करएमे आनन्दित मानबए ।
- कृपया वार्तालाप पृष्ठमे चाइरगो वक्र (~~~~) प्रयोग कएर सहि करब । ई वार्तालाप पृष्ठमे स्वत: अहाँके नाम, वार्ता पृष्ठके जडी आर तिथि लिख दएत । हमरा कोनो बात पुछए पडत तहन हमर नाम पिछाडी लिखाल (वार्ता)मे क्लिक कऽ प्रश्न पुछ्ब ।
- यदि अहाँके विकिपिडियामे कोनो समस्या पडत तखन अपन वार्तालाप पृष्ठमे {{helpme}} राखब । कोइ अहाँके समस्याके समाधान अवश्य बताएत ।
- अन्य समस्याके लेल प्रबन्धक सभसँ सम्पर्क करी ।
धन्यवाद !
--
-- मैथिली विकिपिडिया स्वागतम (वार्ता) १०:२८, ३१ दिसम्बर २०१६ (NPT)


text:
साहित्य अकादेमी सहित मिविपक संगोष्ठी
कलकत्ता : एकदिस साहित्य अकादेमी केर दूदिना संगोष्ठी आ दोसर दिस मिथिला विकास परिषद् केर संगोष्ठी. महानगर कलकत्ता जे मैथिलक कावा कहबैए, एतय रविदिन 28 दिसंबर 2014कें अकादेमी कार्यक्रम सहित मिविपक संगोष्ठीकें ल' साहित्यप्रेमी मध्य बेस सक्रियता देखल गेल. एहना बड कम देखल जाइछ जे साहित्य अकादेमीक आयोजन दिवसपर दोसरो साहित्यिक आयोजन हो मुदा ओ दिन विशेष रहल.
27-28 दिसंबरकें साहित्य अकादेमी द्वारा आयोजित साहित्यकार त्रय जयनारायण मल्लिक, वैद्यनाथ मल्लिक विधु एवं आनंद झा न्यायाचार्य पर केंद्रित द्विदिवसीय जन्मशती संगोष्ठी साहित्य अकादेमीक सभागारमे सम्पन्न भेल. एहि संगोष्ठीमे उल्लिखित साहित्यकार सभपर आधारित आलेख दशक विभिन्न भागसं आएल मैथिल विद्वान् लोकनि द्वारा पढ़ल गेल. संगोष्ठीक आरम्भ देवेन्द्र कुमार देवेश, विशेष कार्याधिकारी साहित्य अकादेमीक स्वागत भाषणसं भेल. उदघाटन पत्रकार-संपादक राजनंदन लाल दास केलनि. पहिल दिनक कार्यक्रममे विद्यानंद झा, संयोजिका डॅा. वीणा ठाकुर, कमलाकांत झा,, कामदेव झा, रवीन्द्र चौधरी, शिव प्रसाद यादव, नरेश मोहन झा, खुशीलाल झा, आलोक पाठक, डॅा. बुचरु पासवान, फुलचन्द्र झा "प्रवीण" आदि साहित्यकार लोकनि भाग लेलनि.
दोसर दिनक आयोजनमे मोहनानंद मिश्र, ताराकांत झा, नवीन चौधरी, अनमोल झा, अशोक अविचल, रेवती मिश्र, अमलेंदु शेखर पाठक, अशोक झा, श्रीपति त्रिपाठी, पंचानन मिश्र, महानंद ठाकुर, रामलोचन ठाकुर भाग लेलनि. समापन सत्रक अध्यक्षता श्किशोरी कांत मिश्र, पर्यवेक्षक ब्रह्मेंद्र झा एवं समापन भाषण विनोद कुमार देलनि. संचालन संयोजिका वीणा ठाकुर केलनि. साहित्य अकादेमी दिससं मैथिली पोथी कम मूल्य पर क्रेतासभ लेल उपलब्ध कराओल गेल छल. कार्यक्रममे लोकक उपस्थिति निराशाजनक रहल.
दोसर दिस रविदिन सांझ मैथिली भाषाक संबैधानिक मान्यता आ तकर सामाजिक प्रभाव विषय पर मिथिला विकास परिषद् द्वारा संगोष्ठीक आयोजन अशोक झा केर अध्यक्षतामे भेल. उदघाटन कामदेव झा एवं संचालन अंजय चौधरी केलनि. गोसाओनिक गीतसं शुरू भेल कार्यक्रममे वीणा ठाकुर, राम लोचन ठाकुर, नवीनं चौधरी ,अशोक अविचल, बुचरू पासवान,अमलेन्दु शेखर पाठक, फूल चन्द्र झा "प्रवीण ", कमला कांत झा, आमोद झा, विनय भूषण, अमर नाथ झा "भारती", अजय तिरहुतिया आदि सब निर्धारित विषय पर आलेख पढलनि. राष्ट्रीय गीतक संग कार्यक्रमक समापन भेल.
(रिपोर्ट : मिथिमीडिया ब्यूरो)


text:
दड़िभंगा : पछिला वर्षक भाँति एहि वर्ष सेहो दरभंगा जिलाक विशौल, टटुआर गामक किछु उत्साही युवक द्वारा शिवरात्री महोत्सव केन्द्रित स्मारिका प्रकाशित कयल गेल अछि. स्मारिका शेखर प्रकाशन, पटना द्वारा प्रकाशित भेल अछि जकर संपादन युवा साहित्यकार आ रंगकर्मी मुकुंद मयंक केलनि अछि.
अपनेक जनतब दऽ दी जे मनीगाछी प्रखंडक एहि गाम (टटुआर)मे सब साल शिवरात्रीक उपलक्ष्यमे बाबा सिद्धेश्वर महादेवक प्रांगनमे तीन दिवसीय कार्यक्रमक आयोजन कायल जाइत अछि. पूजा-अर्चना तँ होइते अछि लोकक मनोरंजन लेल तीन दिन धरि मेला आ सांस्कृतिक कार्यक्रमक आयोजन सेहो रहैछ.
आ एकरा आओर आगाँ बढ़बैत पछिला सालसँ एहि वृहत रूपसँ होमऽबला शिवरात्री महोत्सवमे एकटा नव अध्याय जोड़ल गेल आ एकर उपलक्ष्यमे मातृभाषा मैथिलीमे स्मारिका प्रकाशित करब आरंभ भेल अछि.
(रिपोर्ट : बाल मुकुंद पाठक)


text:
इटारसी, मध्यप्रदेश निवासी दिनेश द्विवेदी जिनका लोक स्नेहपूर्वक दादा कहैत छनि, सागर विश्वविद्यालय सँ एम.ए हिन्दी मे गोल्ड मेडलिस्ट कयला उत्तर इटारसीए मे सेवानिवृति धरि पहिने नगरपालिका आ तदुपरांत गाँधी वाचनालय मे कार्यरत रहलाह. हिनक संपादन मे बहरायल पत्रिका 'पुनश्च' अपन 18 गोट विशेषांक लेल हिन्दी साहित्य मे खूबे प्रसिद्ध आ प्रशंशित भेल. नवतुरिया केन्द्रित पत्रिका 'शिनाख्त' सेहो हिनक औदार्य आ कुशल संपादनक प्रतिफल रहल. एखन धरि दादा केर तीन टा काव्य संग्रह 'देह के उपसर्ग हैं कुछ', 'पारे की तरह' आ 'स्पर्श' आबि चुकल छनि, जे की कैकटा भाषा मे अनूदित सेहो भ' चुकल अछि. आइ काल्हि ओ डाॅ. रमेश भटनागरक अप्रकाशित शेष साहित्य (कुल12 खंड) केँ संपादन क' रहल छथि. एखन हुनक काव्य संकलन 'पारे की तरह' सँ किछु मैथिली अनूदित कविता प्रस्तुत कयल जा रहल छी, पढ़ल जाय - माॅडरेटर.
(१)
अहाँक प्रेमक उर्वरित माटि पर
हम गाछ स' वृक्ष हेबाक उलट
गाछ स' बीया मे बदलि रहल छी,
समटि रहल छी
अप्पन शाखा-प्रशाखा
जेना कछुआ समेटैत अछि
अप्पन अंग-प्रत्यंग।
(२)
जखन पार्वती ठनने छलि-
करोडों जन्म तक एक्कहिटा हठ
'पतिरूप मे शिव केर वरण
अथवा चिर कौमार्य'
तखन शिवक समाधिक
चिर उदासीनता
विरक्ति-वैराग्य
सब परास्त भ' गेलैक
विशुद्ध निष्ठाक सोझाँ
तैं ने 'विपिन जोशी' लिखलनि
'स्वप्न मे जौं श्रद्धा होइक
त' स्वप्न सच भ' जेतैक'
(३)
हमर पष्ठि-पूर्तिक
शंखनाद करैत हमर ई देह
अहाँक प्रेम मे सराबोर
मुट्ठी स' फिसलैत बाउल सन
मृत्युक लग पहुँचलाक बादो
अहाँक प्रेमक बन्हन मे
सोलह-साला
अनुभव करैत अछि,
बस्स !
यैह छैक अंतिम-पड़ाव
आ यैह छैक
'पराजयक जय'
(४)
देह भोगबाक लिप्सा
एकदम सरल
मुदा मोन अमेठबाक जलकुम्भीक
लपेट स' बाहर भेनाय
असम्भव त' नहिं
मुदा कठिनाह अवश्य छैक
एहि दर्शन केँ जौं कियो
सभ सँ बेसि बुझलथि
तँ ओ छलि-
आम्रपाली-चित्रलेखा-बसंत
सेना।
(५)
उत्सवप्रिया प्रकृति
आ
उत्सवधर्मा सृष्टि
एकटा अपार्थिव
प्रणय अनुष्ठानक
सृजन क' रहल अछि
अहाँक राग-रंजित रक्ताभ
मुँहक वृत्य मे
चलि रहल अछि एकटा
नित्य-महारास
मैथिली अनुवाद : गुंजनश्री
ईमेल- gunjansir@gmail.com
मोबाइल- 09386907933
दिनेश द्विवेदी केर किछु मैथिली अनूदित कविता Reviewed by बालमुकुन्द on August 18, 2015 Rating:
Subscribe to: Post Comments ( Atom )


text:
भानुभक्त आचार्य
भानुभक्त आचार्य (वि.सं. १८७१ असार २९ – वि.सं. १९२५ आसिन ६)[१] नेपाली साहित्यक प्राथमिक कालक प्रतिनिधि कवि छी । ओ वाल्मीकि रामायणक अनुवादकक रुपमे प्रख्यात अछि । मोतिराम भट्ट हुनका पहिल बेर नेपाली भाषाक आदिकविक उपाधि देनए छल ।[२]। ओ प्रश्नोत्तर (वि.सं. १९१० ), भक्तमाला (वि.सं. १९१०), वधूशिक्षा (वि सं १९१९) [१] लगायतका कृतिसभ लिखने छल । हुनकर पाण्डुलिपिके सङ्ग्रह करि मोतिराम भट्ट पुस्तकारमे प्रकाशित करलाकबाद ओ नेपाली साहित्यमे चिन्हल गेल छल ।
विषय सूचीसभ
जीवनी[सम्पादन करी]
भानुभक्तक जन्म धनञ्जय आचार्य आ धर्मावतीदेवीक पुत्रक रूपमे तनहूँक रम्घामे विक्रम सम्वत १८७१ असार २९ गते भेल छल [३]। दादा श्रीकृष्ण आचार्य सँ शिक्षा ग्रहण केनए छल ।
चित्र दिर्घा[सम्पादन करी]
चुदि रम्घामे रहल भानुभक्त अाचार्यके शालिक


text:
कैलाली जिला
कैलाली नेपालक सुदूरपश्चिमाञ्चल विकास क्षेत्रक सेती अञ्चलमे अवस्थित समथर भूभाग तथा पहाड मिश्रित जिला छी । ई जिलाक क्षेत्रफल ३,२३५ वर्ग किलोमिटर आ जनसङ्ख्या (२०६८) ७,७५,७०९ रहल अछि । कैलाली जिलाक सदरमुकाम धनगढी छी। ई जिलामे छ टा नगरपालिका अछि :लम्की चुहा नगरपालिका, टीकापुर नगरपालिका, अत्तरिया नगरपालिका, घोडाघोडी नगरपालिका, भजनी-त्रिशक्ती नगरपालिका आ धनगढी उपमहानगरपालिका । टीकापुरमे अवस्थित टीकापुर वृहत उद्यान नेपालक सबसँ पैग मानव निर्मित उद्यान छी तहिने कैलाली जिलामे रहल घोडाघोडी तालके विश्व सम्पदा सूचीक संरक्षित सिमसार क्षेत्रमे राखल गेल अछि ।
विषय सूचीसभ
जिलाक नामाकरण[सम्पादन करी]
कैलाली जिलाक नामाकरण सम्बन्धमे बहुतेक रास मतसभ विद्यमान अछि। ओहीमे सँ प्रमुख मतसभ एहिप्रकार अछि। परापूर्व कालमे कैलाली जिलामे कालाबञ्जारक राज्य छल आ ओसभ सदरमुकाम आजुक कैलाली नाम कएल गाउँमे छल । ओहि ठामके पहिने कालापानी कहल जाइत छल । पहिनेके समयमे जे कियो अपराध करैत छल ओ अपराधीसभके याह ठाममे पठाए सजाय देल जाइत छल । उपरमे कालापानी नामसँ बहैवला नदी नीचा आबि खुटिया खोलाक नामसँ प्रसिद्ध अछि । सम्भवत याह कारणसँ सेहो शब्दक अपभ्रंस होइत होइत एकर नाम कैलाली रहल भऽ सकैक अनुमान कएल जाइत अछि ।
भौगोलिक अवस्था[सम्पादन करी]
- विकासक्षेत्र: सुदूर पश्चिमाञ्चल
- अञ्चल: सेती
- अक्षांस: २८.२२" उत्तर सँ २९.५" उत्तरधरि
- देशान्तर: ८०.३०" पूर्व सँ ८१.१८" पूर्वधरि
- सिमाना: पूर्व-कर्णाली नदी, बर्दिया आ सुर्खेत, पश्चिम-कञ्चनपुर आ डडेलधुरा, उत्तर-डोटीडडेलधुरा आ सुर्खेत, दक्षिण- मोहना नदी आ भारतक उत्तर प्रदेश राज्य
- क्षेत्रफल: ३,२३५ वर्ग किलोमिटर (पहाड ४०.३% आ तराई ५९.७%)
- सबसँ उँच स्थान: १,९५० मिटर
- सबसँ गहीर स्थान: १०९ मिटर
- धरातल: चुरे पहाडी प्रदेश आ तराई प्रदेश
प्रमुख नदीसभ[सम्पादन करी]
कर्णाली, मोहना, खुटिया, पथरैया, शिवगंगा, गौरी, गंगा, वनरा, गुलरा, गोदावारी, जमरा,आदी
प्रमुख तालसभ[सम्पादन करी]
घोडाघोडी ताल, जोखर ताल, तिलेक, कोईलही, लौकाभौका, वेहडावावा
प्रमुख धार्मिक स्थलसभ[सम्पादन करी]
धनगढी ४ उत्तरवेहडी शिवपुरीधाम, शमैजी (गोला देउ) फूलवस्ती, गोदावरीगंगा, ग्वाशी, बेहडाबाबा, लक्ष्मीनारायण मन्दिर, नैनादेवी मन्दिर, पशुपति मन्दिर, वेङ्कटेश्वर मन्दिर, वनदेवी मन्दिर, गोदावरीस्थित शिव मन्दिर
प्रमुख पर्यटक स्थलसभ[सम्पादन करी]
टीकापुर पार्क, घोडाघोडी ताल, लम्किक चिसापानि स्थित कर्णाली पुल, खैराला दरबार, गोदावरी, खानीडाडा, धनगढी स्थित जोखर ताल, धनगढी पार्क आ राजकाँडा
सन्दर्भ सामग्रीसभ[सम्पादन करी]
- ↑ "नेपालको राष्ट्रिय जनगणना २०६८ (गाविस तह)", नेपाल सरकार, राष्ट्रिय योजना आयोग, अभिगमन तिथि २०१२ नवम्बर १२।


text:
कलकत्ता/दडिभंगा. मैथिली
सिनेमा भनहि अंतराल पर बनैत अछि मुदा मिथिला मे प्रतिभा सदति उभरैत अछि.
एहने मे मैथिली फिल्म मुखियाजी मे प्रतिभावान कलाकारक जमघट देखल गेल. किछु
नीक कलाकार सोझां अयलाह, जाहि मे फ़िल्मक नायक केर भूमिका कयनिहार सुभाष
चन्द्र मिश्र प्रमुख छथि. अपन पहिल मैथिली फ़िल्म “मुखिया जी” सं बड़का
परदा पर अभिनय पारीक शुरुआत कयलनि आ बड्ड प्रशंसा बटोरय मे सफ़लता भेटलनि.
मूल रूप सं दरभंगाक निवासी सुभाष जी एखन धरि लगभग 40टा शॉर्ट फ़िल्म केने
छथि. हिनका
द्वारा अभिनीत किछु लघु फ़िल्मक नाओ अछि- “ We the People”, ‘खिलौना”, “अभिवृति”, “ बैकफ़ायर”, “ सो व्हाट”, “
मदर्स डे”, “ हिडन बाइ ग्लास”, “ रेड एलर्ट’,” डबल ट्रब्ल” आदि. रंगमंचीय अनुभव
प्राप्त सुभाष बहुत रासे नाटक सेहो केने छथि जाहि मे “हयावदन”, “छार दिवस”,
जमाना आज का”, “बड़े भाई साहब” आदि किछु उल्लेखनीय नाम अछि. AAFT, नोयडा सं अभिनय
कोर्स मे प्रशिक्षित सुभाष जी नवम्बर 2011 मे प्रदर्शित तथा युवा निर्देशक विकास
झा द्वारा निर्देशित मैथिली फ़िल्म “मुखिया जी’ मे मुखिया जी केर मुख्य भूमिका निभौने छलाह. FTII, पूने मे एक्टिंग
कोर्स लेल निर्धारित योग्यताक बादो प्रैक्टिकल अनुभव बढ्बा बास्ते बड़का
पर्दा दिस हिनक झुकाव भेल छल.
अभिनयक संग संग सुभाष जी निर्देशन मे प्रशिक्षण सेहो लेने छथि. हिनका बहुत
रासे ऑफ़र भेटि रहल छनि मुदा मैथिली फ़िल्म हिनक पहिल पसीन छनि.
सम्प्रति अंग्रेजी-हिन्दी मिश्रित किछु कॉमर्सियल प्रोजेक्ट पर काज कय रहल छथि. सुभाष जी केर लगभग हर तकनीकि आ प्रायोगिक अनुभव
प्राप्त छनि. एहन व्यक्तित्व सभ सं मैथिली सिनेमा नीक भविष्यक आस संजोगने अछि.(Report:भास्कर झा)


text:
नव दिल्ली : विद्यापति मैथिल युवा मंच द्वारा आयोजित तेरहम सरस्वती पूजा महोत्सव धूमधामसं संपन्न भेल. 24सं 26 जनवरी धरि दिल्लीक स्वाती अपार्टमेन्ट पार्क,पश्चिमी विनोद नगरमे ई पूजनोत्सव आयोजित छल. मंच द्वारा संचालित वीएमवाइएम एकेडमी द्वारा छात्र प्रतियोगिता आयोजित कएल गेल छल, जाहिमे लगभग 700 छात्र भाग लेलनि. एहिमे प्रश्नोत्तरी, नृत्य, चित्रकला, गायन आदि प्रतियोगिता आयोजित कएल गेल. प्रतियोगितामे अव्वल छात्र-छात्रा लोकनिकें पुरस्कृत कएल गेल.
पूजनोत्सवमे विशिष्ट अतिथि लोकनिमे मनीष सिसोदिया ( विधायक, पटपड़गंज, दिल्ली), विनोद कुमार बिन्नी (विधायक, लक्ष्मीनगर, दिल्ली), सतीश चन्द्र झा (प्रोफ़ेसर, सनातन धर्म कॉलेज), एस. एन. झा (रिटायर्ड आइ.ए.एस., रजिस्ट्रार, आइ.जी.डी.टी.यूनिवर्सिटी फॉर वूमेन), राजेश शर्मा (एन.आइ.आर.सी., आइ.सी.ए.आइ.), गोपाल केडिया (एन.आइ.आर.सी., आइ.सी.ए.आइ.), हंसराज चुग (एन.आइ.आर.सी., आइ.सी.ए.आइ.), डॉ. पद्माकर मिश्रा (डिप्टी रजिस्ट्रार, दिल्ली विश्वविद्यालय), सागर झा (अभिनेता), शुभ नारायण झा (अभिनेता), रमानाथ झा (निर्माता/निर्देशक-हाफ मर्डर) सहित अनेक लोकनि पहुंचल छलाह.
एहि अवसर पर मंचक डिस्पेंसरी द्वारा निःशुल्क स्वास्थ्य परामर्श शिविर सेहो आयोजित कएल गेल जतय लोक सभ अपन स्वास्थ्यसं जुड़ल परामर्श लेलनि. संस्था साहित्य प्रकाशन दिस डेग बढओलक. प्रतिवर्ष स्मारिकाक प्रकाशन त' करिते छल. एहि बरख संस्था स्मारिका संगहि युवा मैथिली गीतकार/कवि मनीष झा 'बौआभाइ' केर पहिल कविता संग्रह 'नीक-बेजाए' केर प्रकाशन-विमोचन केलक अछि.
पूजनोत्सवक अवसर पर संजय झा, विमलेश झा, ममता उपाध्याय, मनीष मिश्रा आदि कलाकार द्वारा सांस्कृतिक कार्यक्रम सेहो प्रस्तुत कएल गेल. मंचक संचालन-उदघोषण केलनि मनीष झा 'बौआभाइ'. श्वेतारानी समूह द्वारा राधा-कृष्ण युगल नृत्य आ अदिति मिश्र द्वारा पहिल मैथिली फिल्म 'ममता गाबय गीत' फ़िल्मक गीत 'भरि नगरीमे सोर' पर नृत्य प्रस्तुत कएल गेल. कार्यक्रममे रमेश मल्लिक समूह केर संगीत छल. 26 जनवरीकें हवन, आरतीक पश्चात जमुनामे मूर्ति विसर्जन कएल गेल.
(रिपोर्ट: मिथिमीडिया ब्यूरो; फोटो : मुकेश मिश्र)


text:
रारा ताल
राराताल (अङ्ग्रेजी: Rara Lake) नेपालक कर्णाली अञ्चलक मुगु जिलामे अवस्थित नेपालक सबसँ पैग आ प्रसिद्ध ताल अछि । ई ताल समुद्र सतहसँ २,९७२ मिटर उचाईंमे अवस्थित छ । जिलाक सदरमुकाम गमगढीसँग परिश्चम तर्फ करीब ३ घण्टाक पैदल यात्रा करल पछा राराताल पुगैत अछि । १०.८ वर्ग किलोमिटर क्षेत्रफलमे फैलल रारा तालक अधिकतम लम्वाई ५ किलोमिटर आ अधिकतम चौडाई ३.२ किलोमिटर अह्ही माने गहिराई १६७ मिटर अछि । प्रकृतिक उपहारक रूपमे श्रृजित रारातालके रारा राष्ट्रिय निकुञ्जक मनोरम हरियाली एहिमे कस्तुरी, रतुवा जहिना जन्तुसभक साथ नेपालक राष्ट्रिय चरा डाँफे आ अन्य चरा चुरुङ्गीसभ समेत थप शोभा पुर्याने अछि । राष्ट्रिय निकुञ्ज १०६ वर्ग किलोमिटर क्षेत्रफलमे फैलल अछि ।


text:
अभिजीत सावन्त
अभिजीत सावन्त (जन्म ७ अक्टुबर १९८१) एक भारतीय गायक छी । ओ इन्डियन आयडल (सिजन १) कऽ विजेता रहल अछि । ओ प्रथम क्लिनिक अल क्लियर- जो जीता वोही सुपरस्टार प्रथम प्रतियोगी छी आर इन्डियन आइडलमे तेसर स्थान पर रहल । चलचित्र आशिक बनाया आपने मे अभिजीतकें पहिल अनुबन्ध मिलल जाहिमे ओ 'मर जावां' बोलक गीत गाबलक । अभिजीतद्वारा गाएल गेल किछ उल्लेखनीय भिडियो एलबम सेहो लोकप्रिय रहल जाहिना, 'मोहब्बतें लुटाउंगा', 'जुनून', आदि । लोकप्रिय टिभी धारावाहिक सिआइडीमे ओ मुख्य भूमिका निर्वाह केनए अछि ।
जीवनी[सम्पादन करी]
सन्दर्भ सामग्रीसभ[सम्पादन करी]
बाह्य जडीसभ[सम्पादन करी]


text:
अंगरेजी साल 2018 आइ सं शुरू भ' गेल अछि. लोक नाच-गान, आतिशबाजी आ झमटगर खान-पानक संग नव साल कें स्वागत केलनि. दड़िभंगा, पटना, जनकपुर, काठमांडू, दिल्ली, मुंबई, कोलकाता, चेन्नई सहित भारत-नेपालक लगभग सभ भाग मे राति बारह बजिते दीयाबाती सन माहौल देखना गेल. लोक एक दोसर कें ऑनलाइन-ऑफलाइन मोबारकबाद देलनि.
प्रधानमंत्री नरेंद्र मोदी नव सालक पूर्व संध्या पर समूचा देशवासी कें शुभकामना देलनि. ओम्हर ओहि पार नेपाल मे सेहो अंगरेजी नव वर्ष पर उत्साह देखल गेल. बता दी जे भौगोलिक स्थितिक कारणें न्यूजीलैंड सभ सं पहिने नव साल केर स्वागत करैत अछि. असल मे न्यूजीलैंड मे नव दिनक शुरुआत सब सं पहिने होइ छै. एतय नव सालक पहिल दिन पब्लिक हॉलिडे रहैत छै.
न्यूजीलैंड के बाद ऑस्ट्रेलिया आ दक्षिण कोरियाक राजधानी सियोल सहित पूरा दुनिया नव सालक स्वागत मे आतिशबाजी आ उत्सव मनेबा मे जुटल. मिथिला मे अंगरेजी नव साल मनेबाक कोनो तहां परम्परा नै रहल छै मुदा एम्हर किछु साल मे उत्सवक माहौल देखल जाइत छै.
एहि अवसर पर सांस्कृतिक अनुष्ठान, जबरदस्त जुटान, खानपान पर लोक जोर देइत छथि आ एक-दोसर कें शुभकामना सेहो देइत छथि.


text:
अफ्रिकी भाषा
अफ्रिकी भाषा एक दक्षिणी फ्राङ्कोनियाली भाषा छी जे दक्षिण अफ्रिकामे बाजल जाइत अछि।
विषय सूचीसभ
भाषा परिवार[सम्पादन करी]
बोली[सम्पादन करी]
दक्षिण अफ्रीका, नामिबिया, आ किछ-किछ, बोटसवाना आ जिम्बाबे मे बाजल जाइत अछि। ई दक्षिण होल्याण्डक डच भाषासँ उत्पादित अछि आ साधारणतः दक्षिण अफ्रीकामे बसोबास करि रहल डच लोगसभद्वारा बाजल जाइत अछि। एतय १८हम शताब्दीमे एकर उन्नती शुरू भेल। एही कारणसँ ई डच के एक 'बेटी-भाषा' के दृष्टिसँ देखल जाऽ सकैत अछि जेकरा पहिने "केप के डच" (केप डच, एतय पर आएल पहिल डच लोगसभक सेहो कहल जाइत छल) वा "किचन डच" (अफ्रिकान्स के शुरूवाती दिनसभमे एही लेल प्रयोग कएल जाए वाला एक अनादरजनक शब्द) कहल जाइत छल। ई शब्द डच शब्द "अफ्रिकान्स -होल्याण्ड" सँ बनल अछि जेकर मतलब अछि "अफ्रिकी डच"। दक्षिण अफ्रीकामे बसोबास करै वाला डच लोगसभक वंशज आ डच लोगसभक दासीक वंशजक मातृभाषा साधारणतः अफ्रिकान्स अछि।
अफ्रिकान्स के प्रसारक एकटा कारण एकर सार्वजनिक उन्नती सेहो अछि ई साधारणतः पत्रिकासभ, रेडियो प्रोग्रामसभ, टि.भी. आदि पर एकर प्रयोग कएल जाइत अछि आ १९३३ मे पूरा भेल पहिल अनुवादसभसँ लके बाइबल के अधिक अनुवाद एही भाषामे प्रकाशित भऽ चुकल अछि।
प्रमुख क्षेत्र[सम्पादन करी]
ई दक्षिण अफ्रिका के पश्चिमी भाग — उत्तरी केप आ पश्चिमी केप सूबे — के मुख्य भाषा छी आ ७५.८% कलर्ड दक्षिण अफ्रिकी (३.४ मिलियन लोग), ६०.८% श्वेत दक्षिण अफ्रिकी (२.७ मिलियन) के मातृभाषा अछि आ ४.६% एशियाली दक्षिण अफ्रिकिसभ (५८,०००) के दोसर सभसँ अधिक बाजल जाए वाला मातृभाषा छी। लगभग १.५% काला दक्षिण अफ्रिकी (६००,००० लोग) एकर अपन मातृभाषा के रुपसँ बाजैत अछि। बान्टु भाषासभक बाजय वाला के बड सङ्ख्या आ अङ्ग्रेजी बाजय वाला दक्षिण अफ्रिकी सेहो एकर अपन दोसर भाषा के रुपमे बाजैत अछि। ई स्कूलसभमे पढाओल जाइत अछि आ लगभग १०.३ मिलियन एकर दोसर भाषा के रुपसँ सीखैत अछि।
बाजय वाला व्यक्तिसभक सङ्ख्या[सम्पादन करी]
दक्षिण अफ्रिकामे लगभग ७ मिलियन मूल बाजय वाला, वा जनसङ्ख्या के १३.५% हिस्सा सँ, ई देश के तेसर सभसँ अधिक बाजय जाए वाला भाषा छी। दक्षिण अफ्रीका के सभ ११टा आधिकारिक भाषासभमे सँ आफ्रीकान्स के सभसँ अधिक नस्ली आ भौगोलिक प्रसार अछि आ ई दोसर वा तेसर भाषा के रुपसँ बहुतायतमे बाजल आ समझल जाइत अछि।
अन्तर्राष्ट्रीय आँकडा[सम्पादन करी]
दक्षिण अफ्रिकी आँकडासभ[सम्पादन करी]
लिपि[सम्पादन करी]
ई मुख्य रूपसँ रोमन लिपि मे लिखल जाइत अछि मुद्दा अफ्रिकान्स के शुरुवाती दिनसभमे केप के मुसलमान मलेसियाली आबादी (जे कि डच लोगसभक दासी छल, सरकारी रुपसँ "कलर्ड" के रूपमे वर्गीकृत) ई भाषा के लिखवाक हेतु अरबी लिपि के प्रयोग केलक।
शब्दावली[सम्पादन करी]
मुद्दा अफ्रिकान्स अनेकौं अन्य भाषासभ, जेना कि पुर्तगाली, बान्टू भाषा, खोई-सान, जर्मन, मलयाली, मलेसियाली, इत्यादि, सँ शब्द अपनौने अछि मुद्दा अन्दाजन ९० सँ ९५ प्रतिशत अफ्रिकान्स शब्दावली के स्रोत डच छी।
- बान्टू भाषासभसँ
- fundi, अर्थात् फुण्डी मतलब ज्ञानी वा विद्वान
- lobola, अर्थात् लोबोला मतलब दहेज (अफ्रिकी जनजातिसभक खास प्रथा)
- mahem, अर्थात् माहेम, एक दक्षिण अफ्रिकी पक्षी
- maroela, अर्थात् मारूला, एक दक्षिण अफ्रिकी फल
- tamboekiegras, अर्थात् टामबूकिख़्रास, अफ्रिकी वास्तुकलामे छतसभ बनावे के लेल सूक्खा घास
- tambotie, अर्थात् टाम्बूटि, दक्षिण अफ्रीकामे एक पर्णपाती गाछ
- tjaila / tjailatyd, अर्थात् चालिया / चालियाटेय्ट, मतलब "काम सँ घर जानाए"
- पुर्तगाली से
- sambreel, अर्थात् साम्ब्रीयल, मतलब छाता
- kraal, अर्थात् क्राल, मतलब पशु बाडे
- mielie, अर्थात् मिली, मतलब मक्का
- खोई-सान से
- assegaai, अर्थात् अस्सेख़ाई, मतलब भाला
- dagga, अर्थात् डाखा, मतलब गाँजा
- geitjie, अर्थात् खैय्की, मतलब गिरगिट
- gogga, अर्थात् खोखा, मतलब कीट
- karos, अर्थात् कारोस, मतलब जानवरसभक छालासँ बनल कम्बल
- kierie, अर्थात् कीरि, मतलब लाठी
- मलेशियाई से
- baie, अर्थात् बाये, मतलब बहुत वा अधिक
- baadjie, अर्थात् बाइकी, मतलब ज्याकेट
- piesang, अर्थात् पीसाङ्ग, मतलब केला


text:
इडली
इडली एक आन्ध्र प्रदेशक खाना छी । ई उज्जर रङ्गक गिल-गिल २-३ इन्च गोलाकारमे होइत अछि । इडली (/ɪdliː/) दक्षिण भारतीय परिवारसभमे एक पारम्परिक नास्ता छी । इडली एक दिलकश केक छी जे की भारत आ श्रीलंका जका पडोसी देशसभमे लोकप्रिय अछि । इडलीक संस्करण "सन्ना" रूपमे जानल जाइत अछि, गोवा आ अन्य कोङ्कणी लोकके बीचमे ई बहुत लोकप्रिय अछि । आर एक प्रकारक रूपमे जानल जाइत अछि ई , एन्दुरी पिठा जे ओडिशामे बहुत लोकप्रिय अछि।
विषय सूचीसभ
इतिहास[सम्पादन करी]
आधुनिक इडलीके अग्रदूत अनेकन प्राचीन भारतीय कार्यसभमे उल्लेख कएल गेल अछि।


text:
मिथिला मे दशमीए सं दीयाबाती जड़ायब शुरू भ' जाइत अछि. धनतेरस सं ओहुना पावनिक श्रृंखला सन शुरू भ' जाइत अछि. मिथिला मे दीयाबातीक महत्व एहू लेल बेसी अछि जे मैथिली (सिया) श्रीरामक संग चौदह बरखक बनवासक उपरांत अजोध्या आपस आयल छलीह. अन्हार पर इजोरियक विजय केर ई पावनि जन-जन सं जुडल अछि. लछमी केर आराधना केर संगहि राति मे कालीपूजा सं मिथिला केर माहौल श्रद्धा सिक्त रहैत अछि. दीयाबातीक लेल अनेकानेक कथा प्रचलित अछि. सोझ शब्द मे कहल जाय त' सुख-समृद्धि ओ आकांक्षा कें नव पाँखि देबय आ अपार हर्खक ओरियान केर पावनि अछि दीयाबाती.
> मिथिला मे एना होइछ पूजन
घर-आँगन केर साफ़-सफ़ाइ केर पश्चात गोबर सं नीपल जाइत अछि. ओहुना दीयाबती हेतु घर-आँगन पहिने सं चकाचक कयल गेल रहैत अछि. भगवती घर मे गोसाओन लग अरिपन देल जाइत अछि. कहल जाइत अछि जे आजुक दिन भगवती बहराइ छथि. फेर देवोत्थानक एकादशी दिन घरवास करैत छथि. सांझ होइते घर-दुआरि दीया सं चक-मक करय लगैत अछि. सांझू पहर लोक फटक्का आदि छोड़ैत छथि. हुक्का-लोली सेहो जराओल जाइत अछि, जे भगवती घर सं लोक गामक बाहरी भाग मे पोखरि वा बाध दिस जा फेकैत अछि. लक्ष्मी-गणेशक पूजन सेहो कयल जाइत अछि. राति बढ़ने कालीपूजन केर सेहो प्रथा अछि. बंगाल मे दीयाबातीक सांझ मे कालीपूजा प्रमुखता सं मनाओल जाइत अछि. मुदा मिथिला मे लोक दीयाबती केर संगहि लक्ष्मी-गणेश ओ तखन काली पूजन करैत छथि. गाम-गाम काली माय केर प्रतिमा बना पूजन कयल जाइत अछि. जतय काली मंदिर अछि, ओतय एहि दिन फराके माहौल रहैत अछि. बेसी ठाम दीयाबाती सं शुरू भ' पंचदिवसीय काली पूजनोत्सव आयोजित कयल जाइत अछि.
>गोधन पूजा केर विधान
दीयाबाती केर अगिला दिन अर्थात कार्तिक मास केर शुक्ल पक्ष प्रतिपदा कें गोवर्धन पूजा कयल जाइत अछि. एहि दिन बलि पूजा, अन्न कूट, मार्गपाली आदि उत्सव सेहो मनाओल जाइत अछि. एहि पावनि केर मिथिलाक लोकजीवन मे विशेष महत्व अछि. एहि पावनि कें ल' कथा ओ मान्यता सेहो जुडल अछि. श्रीकृष्ण ओ गोवर्धन केर कथा प्रसंग सं के' परिचित नहि अछि. एहि दिन मिथिला मे माल-जाल केर दुलार होइत अछि. गोधन केर पूजन कयल जाइत अछि. गाय आ बरदक थैर मे गोबर, पिठार ओ सिन्दूर सं गोवर्धन बना पूजा कयल जाइत अछि. मिथिलाक कृषि परम्परा मे पशु केर महत्व बहुत बेसी अछि. एहि दिन माल-जाल कें तेल ओ बकेन पीयाओल जाइत छैक. सिंघ मे तेल लगाओल जाइत छैक. गोधन कें पान-सुपारी सेहो देल जाइत छैक. माल-जाल कें नवका नाथ-गरदानी पहिराओल जाइत अछि. चरवाह आ जन-बोनिहार जे कृषि कार्य मे सहयोग करैत छथि, हुनका एहि दिन नओत द' खुआओल जाइत अछि. बहुतो लोक जन-बोनिहार कें सीधा सेहो देइत छथि. एहि दिन पहलवानी खेलयबाक सेहो परंपरा रहल अछि. एहि दिन मिथिलाक धीया नवनिया (लवनिया) चिपड़ी पथइ छथि. एही चिपड़ी सं नवान्न केर अन्न उसनय लेल चूल्हा पजाडल जाइत अछि.
> यम द्वितीय कें चित्रगुप्त केर पूजन
दीयाबातीक दू दिन बाद अर्थात यम द्वितीय कें चित्रगुप्त केर पूजा कयल जाइत अछि. एहि दिन कलम आ चित्रगुप्त केर पूजन कयल जाइत अछि. प्रचलित कथाक अनुसार चित्रगुप्त ब्रह्माक पुत्र छथि. एहि संदर्भ मे एक कथा अछि जे यमराज सृष्टिक आकार बढ़ने सृष्टिक रचनाकार ब्रह्माजी लग पहुँचलाह आ प्राणीक पाप-पुण्य केर लेखा-जोखा रखबा लेल कोनो ठोस बेवस्था कार्बा लेल कहलनि. यमराज अपना लेल योग्य मंत्रीक व्यवस्था करबाक प्रार्थना कयलनि. ब्रह्माजी यमराज कें हल तकबाक आश्वासन द' समाधि मे चल गेलाह. 11 हजार सालक समाधिक बाद ब्रह्मा जी केर काया सं एक दिव्य पुरुष उत्पन्न भेल. श्यामल वर्ण केर एहि दिव्य पुरुषक कमल सामान नेत्र छल, कान मे कुण्डल, गर मे मुक्तासर, शरीर पर पीताम्बर वस्त्र आ हाथ मे कलम दवात छल. उत्पन्न पुरुष भगवान ब्रह्मा सं अपन नाम आ काज पूछलनि त' ब्रह्मा जी कहलनि, अहां हमर काया सं उत्पन्न भेल छी तें अहां कायस्थ छी. अहां हमर चित्त मे गुप्त छलहुँ तें अहांक नाओ चित्रगुप्त होयत. अहां यमलोक जा मनुक्खक पाप-पुण्य केर लेखा तैयार करब. कायस्थ लोकनि चित्रगुप्तक वंशज मानल जाइत छथि. एहि दिन मिथिला मे कायस्थ लोकनि कलम-दवात संगहि चित्रगुप्त केर प्रतिमा पूजन सेहो करैत छथि. कलम-दवात केर पूजन मे कायस्थ सहित मिथिलाक अन्य वर्णक लोक सेहो भाग लेइत छथि. देश-विदेश मे रहनिहार मैथिल लोकनि ई पावनि मनबैत छथि.
> भरदुतिया केर धूम
भरदुतिया कार्तिक मासक शुक्ल पक्ष केर द्वितीया तिथि कें मनाओल जाइत अछि. एकरा यम द्वितीया सेहो कहल जाइत अछि. भरदुतिया मे बहिन भायक ललाट पर पिठार आ सिंदुरक ठोप क' उज्ज्वल भविष्यक कामना करैत अछि. मिथिला मे एहि अवसर पर भाइ उपहार वा नगद देइत अछि. ई पर्व भाइक प्रति बहिनक प्रेम केर सूचक अछि. एहि पावनि लेल एकटा कथा सेहो प्रचलित अछि. यम देवता अपन बहिन जमुना कें एही दिन दर्शन देने छलाह. जम महाराज व्यस्तता केर कारणें अपन बहिन सं भेट नहि क' पबैत छलाह. एहि दिन बहिन ठाओ पीढ़ी क' भाइ केर बाट तकैत अछि. मिथिला मे अलग तरहक अरिपन पाडल जाइत अछि. दीयाबाती आ छठि केर बीच मे ई पावनि भेने हर्ख कतेको गुण बढैत अछि.
> छठि परमेसरी केर अराधना
लोक आस्थाक महान पर्व छठि समूचा भारत-नेपाल मे प्रमुखता सं मनाओल जाइत अछि. ई पावनि सभ धर्मावलम्बी लेल समान महत्व रखैत अछि. दुनू पार मिथिला मे एहि पावनि कें ल' लोक मे अपार आस्था अछि. हिन्दू सहित मुस्लिम ओ सिख समुदायक लोक ई पावनि मनबैत छथि. कातिक शुक्ल पक्षक षष्ठी कें मनाओल जायवला छठि सूर्योपासना केर अनुपम विधि-विधान लेल सेहो प्रचलित अछि. पारिवारिक सुख-स्मृद्धि तथा मनोवांछित फलप्राप्तिक लेल ई पावनि मनाओल जाइत अछि. छठ पूजा चार दिवसीय उत्सव अछि. व्रतधारी लगातार 36 घंटा व्रत रखैत छथि. पहिल दिन कार्तिक शुक्ल चतुर्थी ‘नहाय-खाय’ केर रूप मे मनाओल जाइत अछि. दोसर दिन कातिक शुक्ल पंचमी कें छठिव्रती दिन भरि उपास क' सांझ मे अन्न ग्रहण करैत छथि, एकरा ‘खरना’ कहल जाइत अछि. तेसर दिन कार्तिक शुक्ल षष्ठी कें दिन मे छठि केर प्रसाद बनाओल जाइत अछि. सांझ मे जलकर पर जा सूर्य कें अरघ देल जाइत अछि. चारिम दिन कार्तिक शुक्ल सप्तमी कें भोरे उगैत सूर्य कें अरघ देल जाइत अछि. अंत मे छठिव्रती कांच दूध केर शरबत पी क' आ कनेक प्रसाद खा क' व्रत पूर्ण करैत छथि. — मिथिमीडिया डेस्क


text:
रौतहट, साओन ०२ ।
प्रदेश सरकारके कृषि भूमि व्यवस्था तथा सहकारी राज्य मन्त्री योगेन्द्र राय यादव रौतहटके प्रमुख जिल्ला अधिकारी उपर आक्रोश व्यक्त कएले छत । जिल्ला प्रसाशन कार्यालयमे आयोजना कएल गेल राहत वितरण कार्यक्रममे राज्य मन्त्री यादव प्रमुख जिल्ला अधिकारी थापा उपर खिसियाएल छत ।
मुख्यमन्त्री महमद लालबाबू राउत गद्दी सहभागी भेल राहत वितरण कार्यक्रममे पीड़ितके राहत सामग्री हस्तानान्तरण करेला आग्रह कएला पर राज्य मन्त्री यादव सीडीओ संघीय सरकारके मान्यता मात्र देईत आएल सोझे आरोप लगवईत राहत सामग्री हस्तानान्तरण नकरेला अड़ान लेले रहलन ।
अभि तक प्रदेश सरकारके आ प्रदेश सांसद साथे कओनो सहकार्य , समन्वय नकरेके प्रमुख जिल्ला अधिकारी थापा संघीय सरकारके मात्र प्रतिनिधित्व करईत आएल बताएलन । कुछ देर दुसर राज्य मन्त्री यादवके मुख्य मन्त्री राउत कहलापर राहत सामग्री पीड़ितके देले रहे । दाहर पीड़ितके राहत वितरण करेके काममे सीडीओ अभि तक पूर्ण रूपसे जिम्मेवारी निर्वाह नकएले राज्य मन्त्री यादवके कहनाम रहे ।
राज्य मन्त्री यादव रौतहट सीडीओ उपर आक्रोसीत
रौतहट, साओन ०२ ।


text:
भ्यालेन्तिना तेरेस्कोभा
भ्यालेन्तिना तेरेस्कोभा (रूसी: BaлeHTи́Ha Bлaди́MиpoBHa TepeшkóBa; जन्म ६ मार्च १९३७, अन्तरिक्षमे गेल पहिल महिला छथि । ओ तत्कालिन सोभियत सङ्घक भोस्तोक-६क पाइलटक रूपमे १९६३ जुन १६ मे अन्तरिक्ष यात्रा केनए छल ।[१]ओ अन्तरिक्षमे गेल पहिल नागरिक सेहो छथि । हुनका ४०० टा प्रत्याशीमे सँ चुनि अन्तरिक्षमे जाइलेल मौका देल गेल छल । अन्तरिक्षयात्री होमए सँ पूर्व ओ कपडा कारखानामे काम करैत छल आ एकटा शौखिन प्यारासुटर छल । सन् २०१३ मे ओ मङ्गल ग्रहमे जाइलेल प्रस्ताव राखलखिन । हुनका २०१४ शीतकालिन ओलोम्पिकक उद्घाटन समारोहमे ओलोम्पिक ध्वजबाहक बनाएल गेल छल ।
विषय सूचीसभ
सुरुवाती जीवन[सम्पादन करी]
तेरेस्कोभाको जन्म सोभिएत संघक म्याज्लेनिकोभो गाँउमे भेल छल ।उनकर मातापिता बेलारससँ बसाई सारै ओत आएल छल ।[२]हुनकर पिता ट्रयाक्टर चालक छल आ माता कपडा कारखानामे काम करैत छलिन ।[३]१९४५ हुनका विद्यालय जाइल सुरु करलिन मुदा १९५३ मे विद्यालय छोइड अन्य क्षेत्रक अध्ययन करै लगलिन ।हुनकर प्यारसुटिङमे छोटेसँ रुचि छल ।हुनका स्थानिय एरोक्ल्बमे प्यारासुटिङ सिक २१ मे १९५९ कऽ दिन पहिल बेर प्यारासुट लऽ उडल ।हुनका ओही बेरसँ स्थानिय कपडा कारखानामे काम करैत छथिन । हुनकर प्यारासुटिङ् कलासँ हुनका अन्तरिक्ष यात्रामे सफलता देलक।१९६१ मे ओ युवा कम्युनिस्ट लिग (कम्सोमोल) कऽ सचिव भेल आ पछा जा सोभिएत कम्युनिस्ट पार्टिक सदस्य भेल ।
शिक्षा[सम्पादन करी]
भ्यालेन्तिना तेरेस्कोभाले अपन उडान पछा रसियाक झुकोभ्स्की वायु सेना एकाडेमीमे भर्ना भेल । हुनका ओतसँ विशिष्ट श्रेणीमे उत्तिर्ण भऽ कस्मोनट इन्जीनियर भेल ।सन १९७७ मे हुनका इन्जीनियरक डक्ट्रेट उपाधि प्राप्त केलिन ।
निजी जीवन[सम्पादन करी]
सम्मान[सम्पादन करी]
सन्दर्भ सामग्रीसभ[सम्पादन करी]
- ↑ "Valentina Vladimirovna TERESHKOVA"।
- ↑ Пepшaя жaHчыHa‑kacMaHaўT ў дзяцiHcTBe raBapылa пa‑бeлapycky. Nn.by (24 April 2009). Retrieved on 4 March 2013.
- ↑ Valentina Tereshkova. Starchild.gsfc.nasa.gov. Retrieved on 2013-03-04.


text:
लहेरियासराय क बेलवागंज स एन.एस.डी आ फेर सिंगापुर तक मे अपन अभिनय स लोहा मनेनिहार श्याम साहनी आय अंतराष्ट्रीय स्तर पर पहचान बना चुकल छथि । एकटा छोट जगह स निकली कए एहन मुकाम छुनाय खाली मिथिले लेल गौरव क गप नहि अछि । एन.एस.डी पासआउट श्याम साहनी क मा-पिताजी अखनो बेलवागंज मे माछ बचैत छथि । मिथिला क एहि लाल स इसमाद लेल गप केलथि अछि संपादक(शोध) सुनिल कुमार झा । प्रस्तुत अछि हिनकर गपशप क किछु खास अंश ।
प्रश्न – बेलवागंज स सिंगापुर क सफर ! केहन लागि रहल अछि ।
उत्तर – उत्साहित छी । पहिल बेर एहन तरहक आयोजन मे भाग लेलहूँ अछि ताहि लेल किछु डरल जरूर रही मुदा जोश मे कोनो कमी नही रहल ।
प्रश्न – सिंगापुर कोना जाएब भेल । एतेक लोक मे अहेँक चयन ?
उत्तर – एशिया पेसिफिक थियेटर ब्यूरो क तत्वाधान मे हरेक साल एकटा रंग महोत्सव होएत अछि जाहि मे एशिया क लगभग सभ देश शामिल होएत अछि । एहि मे भारत दिस से हमहूँ गेल रही । एन.एस.डी क डाइरेक्टर वामन केन्द्रें क टीम संगे हम गेल रही । हमर नाटक क नाम छल ‘’साईलेंट स्पीच’’ । इ एकटा मूक नाटक छल जाहि मे हमरा संगे आर चाहि गोटे काज केने छल । एहि नाटक क बहुत वाहवाही भेटल छल ।
प्रश्न – अपना बारे मे किछु बताउ ?
उत्तर – दरभंगा जिला क बेलवागंज क एकटा छोट परिवार स हम आबैत छी । हम पिताजी अखनो माँछ बेचैत छथि । पढ़ाई लिखाई दरभंगा स भेल । जिला स्कूल दरभंगा स दसमा पास केलहूँ तकर बाद सी.एम. साईन्स कॉलेज स जूलोजी ऑनर्स केलहूँ । फेर फाईन आटर्स मे एम.ए केलहूँ । एहि बीच एन.एस.डी. लेल हमर चयन भए गेल । आ हम दिल्ली आबि अभिनय क बारिकी सीखए लगलहूँ ।
प्रश्न – एकटा जूलोजी ऑनर्स कए अभिनय दिस रूझाण कोना भेल ?
उत्तर – बचपने स हम कलाप्रेमी छलहूँ मूर्तिकला आ चित्रकला दिस हमरा बेस रूझाण छल । फेर कॉलेज एलहू त कॉलेज क यूथ फेस्टीवल मे अभिनय दिस जूड़ान भेल । नियमित रूप से हम यूथ फेस्टीवल लेल काज कर लागलहूँ । कैकटा प्राईज सहो जीतल । 2010 मे नेशनल यूथ फेस्टीवल लेल हमरा अवार्ड सेहो भेटल छल । एहि बीच कैक टा रंगमंडल संग काज करबाक मौका भेटल । दरभंगा क ‘’थियेटर यूनिट’’ आ बेगुसराय क ‘’आकाशगंगा रंग चौपाल’’ स जुड़ि कए कैक टा थियेटर केलहूँ । फेर 2011 मे एन.एस.डी लेल सेलेक्शन भेल आ हम दिल्ली चलि एलहूँ ।
प्रश्न – अहाँ हिन्दी आ मैथिली मे बहुत रास प्ले केने छी । दूनू मे अंतर की बुझाएल ?
उत्तर – हमरा जनैत संस्कृत नाट्य परंपरा क बाद सबसे बेसी पुरान नाट्य परंपरा मैथिली अछि । तखन अहाँ खुद अंदाजा लगा सकैत छी जे मैथिली नाटक क परंपरा कतेक सशक्त आ समृद्ध अछि । हिन्दी आ मैथिली मे जे सबसे बेसी अंतर हमरा बुझाएल ओ अछि संसाधनक क कमी । प्रयास कैल जाएत अछि मुदा सफलता ओहि अनुरूप नहि भेटल जाही क अपेक्षा कैल जाएत अछि । देश भरि मे मैथिली क एतेक रंग संस्थान भेला बादो अखैन धरि मैथिली भारंगम (भारतीय रंग मंच ) मे शामिल नहि भए सकल । इ दुख:क गप अछि । हम सभ सेहो एहि प्रयास मे दिन रात लागल छी जे मैथिली सेहो अंतराष्ट्रीय स्तर पर पहचान बनबे ।
प्रश्न – रंगमंच आ रंगमंच क दर्शक लेल कोनो संदेश ।
उत्तर – रंगमंच क आ दर्शक दूनू लेल कहय चाहब मैथिली समृद्ध भाषा अछि आ एकर नाटक सेहो दमदार होएत अछि । कतहूँ भी अगर थियेटर मे मैथिली नाटक क मंचन होएत अछि त अहाँ जरूर देखू । अहाँ देखब तखने नाटक क विकास होएत । मैथिली संगे एकटा पैघ समस्या अछि – लोग जे कियो एकटा लकीर खीच दैत अछि त सभ कियो ओकरा मेटबा मे लागल रहैत अछि । जरूरत अछि ओहि लकीर क पैघ करबा क । जहिया अहाँ लकीर पैघ करय मे लागि जाएब तहिया निश्चित मैथिली रंगमंच सेहो समृद्ध होएत एकर हम भरोषा दैत छी ।
अंत मे
इसमाद स गप करबाक लेल बहुत –बहुत धन्यवाद ।
अहूँक सम्पूर्ण टीम कए धन्यवाद ।
इ-समाद, इपेपर, दरभंगा, बिहार, मिथिला, मिथिला समाचार, मिथिला समाद, मैथिली समाचार, bhagalpur, bihar news, darbhanga, latest bihar news, latest maithili news, latest mithila news, maithili news, maithili newspaper, mithila news, patna, saharsa


text:
कत्ता दिन भेल हमरा अहि ब्लोग पर पोस्ट केला, हमरा अपनो नहि मोन अछि. सान्सारिक मोह माया में ओझरा गेल छलहु हम :). मुदा अपेक्षा अछि जे अपने लोकनि हमर ई दोख माफ़ करब. प्रस्तुत खिस्सा हम अप्पन पुरनके शैली में लिखनहु अछि. जों बसिया लागै त अपने लोकनि टिप्पनि जरूर करि. हम किछु अलग लिखबाक चेष्टा करब.
-----------------------------------------------------------------------------------
प्रस्तुत अछि "श्राद्ध"
-----------------------------------------------------------------------------------
मोन विषाक्त हुए त सगरो फुलैल बारी सेहो कंटगर लगैत अछि. फरवरीक फगुआ बयाइर आइ सुइ जकां गरि रहल छल. रोडक काते काते खेत में फुलायल सरिसो जुनि अगिलग्गि बुझि परैत छल. कचनारक सुगंध फेर कोनो बिसरल बियोग मोन पारि रहल छल. जों जों गाडी गामक सिमान दिस बढि रहल छल, करेज पर मोन भरि बोझ पडल जा रहल छल. सान्झु पहर गाम पहुचलहु. खट्टर काका हौआ दोकान पर चाह सुरकति भेट भेलाह. हौआक बाबु त नाम धेने रहथिन "बिसरन", मुदा बिसरन बच्चे स तोतराइथ आ सदिखन "हौ" पर अटकि जाइ छलथि, तैं गौआ सभ हौआ कहै लगलन्हि. हौआ त हमरा नहि चिन्हल मुदा खट्टर काका चिन्ह गेलाह. काका लपकि क गाडी रुकवौलन्हि. "की हौ राजेश, आबि गेलहऽ" अप्पन ओहि तीरल बोली मे काका बजलाह. गाडी स उतरि प्रणाम केलियन्हि तऽ काका रुद्ध स्वर मे बजलाह, "ई तऽ अपरिहार्य थिक बौआ, हम तु की करबै? झटकि क जा, दलान पर बैसार शुरुए भेल हेत." हम निरुत्तर मुरि डोला पुनि गाडि चढि घरक खरंजा धेलहु.
दलान में नहि किछु त ३०-४० गोटेक बैसार चलि रहल छल. चिर परिचित मुदा अखनहि बिसरल सन मुह-कान सभ. आन त कात जाउ, पाकल केश आ बढल दाढि मे भैयो नहि चिन्हार बुझि पडैत छलाह. भैया, काका सभ के गोर लगैत हम एक कोन्ह में बैसलहु. श्राद्धक चर्चा तऽ भ चुकल छलैह, बात भोज पर बढि चलल. भैया बस गौआंके खुएबाक पक्ष मे छलाह मुदा रमेश भाइ जवारक प्रोत्साहन मे लागल छलथि. हुनक तर्क छलनि जे ५-७ बरख पहिले जै खोर दही अपन गाम मे खपइ छल, ओतबे में आइ काल्हि जवार भ जाइत छैक. तहि पर बाबुजी के अहि ब्लोक के सभ गाम मे जानल जाइ छलाह. ३५ साल स लोक हुनका मास्टर साहेब या पन्डिजी के रूप मे जनै छलनि. भैया हमरा स पुछलन्हि, हम तऽ अखनो धरि सपने देख रहल छलहु. स्वप्न्लोक स निकलि हम जवारक पक्ष में मुरि डोलेलहु.
जी! बाबुजीक देहान्त भऽ चुकल छलन्हि. हमरा अपनो अखन धरि विश्वास नहि भेल अछि, हम अपने लोकनि के केना विश्वास दियाउ? सत्त कहल जाय त हम विश्वस्तो नहि होबै चाहैत छी. चिरै-जानवरक दुनिया में धिया-पुता के शिकार सिखेलाक बाद माई-बाप स कोनो विशेष सम्पर्क नहि रहैत अछि. अप्पन खेबा खर्चा जखन चलै लगैत छै त कोनो चिरै या जानवरके बाप के मरला या जीला स की सरोकार? मनुष्य जन्म अपनापन आ सिनेहेक कारण मृग जन्म सऽ पृथक थिक, मुदा आजुक सन्सार में ई अन्तर सेहो विलुप्त भऽ गेल अछि. बाबुजीके देहान्त्क सम्बन्ध में हमर इ उदासीनता कदाचित ओइ मनुष्य-मृग द्वन्द्वक प्रतिध्वनि थिक जाहि मे मृग विजयी भ रहल अछि. घर मे हम सभसऽ छोट छी, भैया पटना में प्रोफेसर छथि आ दीदी सपरिवार दरिभंगा रहैत छथि. पटना में जाबेत हम कालेज करैत रहि, ताबेत तक घर घर जकां छल. तीनु भै-बहिन में स क्यो-ने-क्यो लगभग हर तेसर महिना गाम जाइत छलहु आ मा-बाबुजी सेहो बेसिकाल पटना अबैत-जाइत रहै छलथि. बाबुजी के ओ अन्तिम किछु साल छलनि स्कूल में. जहि साल बाबुजी रिटायर्ड भेलथि, ताहि साल हम पटना छोरि बम्बई धेलहु. दु साल में वियाह भेल आ तेकरा बाद जेना दुनिये बदलै लागल. परिवार स एकमात्र जोड टेलिफोनक तार आ फ़ेर मोबाइलक घन्टी रहि गेल. भैया-भौजी के बोली में कटुता, दीदीक बोली में उदासीनता, हमर बोली में चिरचिरापन आ बाबुजी के बोली में आर्द्र दयनीयता एके अनुपात में बढैत चलि गेल.
हम त बुझलहु जे भैया सभ-किछु देखैत हेथिन. ओ त पटने में छलथि. मानल जे बाबुजी घर छोरबाक विरोध में छलाह, मुदा भौजी तऽ आबि सकै छल्खिन्ह!! पहिले नहि त कम स कम पछिला हफ़्ता जखन बाबुजी के मलेरिया भेलनि!! किछु नहि त भैया हमरे कहितथि, हमहि आबि गेल रहितहु. हम सोम दिन फ़ोन केने रहियनि त कहलाह जे जगऽत डाक्टर सऽ गप भेलनि आ सभ ठीक भऽ जेतै. आइ शुक्र थिक आ बाबुजी के देहान्तक पूरा १२ घन्टा बीत चुकल अछि.
बैसारक बाद हम आन्गन में गेलहु. माइ के देखि विश्वास नहि भ रहल छल. हुनक पैर छुब निहुरलहु तऽ ओ लिपटि कऽ कानै लगली. हमरो नहि रहल गेल. आन्खिक नोर सन्ग बाबुजी के कन्हा बैसि घुमल मेला, छोंकिक मारि, प्रसंशा, परिहास, नेहौरा आ हमर अपने जीवनक कुन्ठा सभ बाहर निकलि अनन्त में विलीन भऽ गेल. आब हमरा आभास भऽ रहल छल जे बाबुजी दुनिया छोरि चुकल छथि.
आन्गन में कोलाहल बढल, तखन हम काना-खिजिके शुन्य स बहार भेलहु. भैया लगे में छलाह, अपन नोरक बान्ह के अनिच्छाक बल स रोकने. रोषक भाव में हम पुछि देलियन्हि "अहान्के नहि एबाक दर छल तऽ हमरे कहितहु!" भैया हमरा दिसि देखि बजलाह "हमरा कोनो भविष्यवणी थोडे भेल छल. डाक्टर साहेब त कहलनि जे ठीक भऽ जेथिन." कनि कालक विराम के बाद ओ पुछलन्हि "तु हमरा कहै छ! तु तऽ अखनो असगरे एलह!! कनिया आ बच्चा सभ कहां छथुन??" "नेहा के मैट्रिक के परिक्षा छै काल्हि सऽ, ओ सभ तैं रुकि गेलहि." हम अपन स्थिति समझाबैत जबाब देलियन्हि. "मनोज के सेहो काल्हि सऽ परिक्षा छै." भैया अन्यमनस्क भऽ बजलाह.....
मोन मे क्षोभक एक लहरि दौरल. ई कहिया भेल जे अप्पन घर में बाबुजी आ मां के गिनति बन्द भ गेलै?? आइ धरि एहेन एहसास नहि भेल छल.
दूरी अखनहु बढि रहल अछि, हमर मोन के कोनो कोन्ह में जेना अहि पछिला पीढि बला रिश्ता सभ के श्राद्ध भऽ रहल छल आ ओइ आगिक धाह मे बाबुजी स्वाहा भ चुकल छथि.


text:
काननाय अछि अपमान !
तैं अहाँ आगू कानय से डरय छी !
किएक तs हमर आदत अछि,
अप्पन दर्द सँ निपटय के !
किएक तs हम दुश्मन'क सामना करय छी,
मुदा ओकरा उन्नीस ने बुझय छी !!
सब दुश्मन भs जायत अछि,
किएक तs, हम अप्पन लड़ाई,
अपने बल लडैत छी !
तेखन सँ,जेखन पहिल बेर,
लडलहुँ टोल'क संगी सँ,
किएक तs, तेखन हम,
जनमि के ठाढ भेल छलहुँ!
आ जनमि के ठाढ़ भेल छलहुँ,
एकटा अपंगता'क साथ !
केशव करण जी, जे करण समस्तीपूरी नाम सँ लिखैत छैथ, कतेक रास बात’क एकटा मजबूत स्तम्भ छथि. साहित्य मे मास्टर डीग्री छन्हि मुदा सोफ्ट्वेयर कम्पनी मे कार्यरत छथि. बँगलोर मे ओ कादम्बनी क्लब’क सदस्य छथि आ कतेको कवि सम्मेलन मे अपन कविता सँ लोकक वाहवाही लुटने छथि. कतेक रास बात हुनका अपन परम्परागत हिन्दी साहित्य सृजन सँ मैथिली साहित्य सृजन करबाक प्रेरणा देलकन्हि. पहिल नजर मे कतेक रास बात’क असली उद्देश्य सार्थक देखना जा रहल अछि- पद्मनाभ मिश्र
गरीबी !!!!
जेकरा बिसरबा'क चेष्टा कयलहुँ,
आ की भेटल, से के बुझत ???
के बुझत हम्मर जी सँ बेसी,
कडुआ स्वाद !
किनकर जी होयत,
हमरा सs बेसी कठोर ?
किए तs, जिनगी सदिखन,
हमरा सs लडैत रहल !
आ हमहूँ जी'अ के बदले,
मरनाई सिखैत गेलहुँ !!
किएक त, हम बनि गेलहुँ,आदमी !
आदमी !!!
बिना लडिका बनने !
किएक तs, हम जे देखल से देखल,
मुदा आब केओ ने देखय,
तैं कोशिश करय छी !
काननाय अछि अपमान !
तैं अहाँ आगू कानय से डरय छी !!
करण समस्तीपुरी


text:
अलेक्ज्याण्डर ग्राहम बेल
अलेक्ज्याण्डर ग्राहम बेल (Alexander Graham Bell) (३ मार्च, १८४७ – २ अगस्ट, १९२२)क सारा दुनिया सामान्यतया टेलीफोनक आविष्कारकक रूपमे बेसी जानल जाएत छल। बहुतरास कम लोग मात्र ई जनैत अछी कि ग्राहम बेल टेलीफोनका अाविस्कार मात्र नाई, कम्युनिकेशन टेक्नोलजीक क्षेत्रमे बहुत उपयोगी आविष्कार केने अछी। अप्टिकल-फाइबर सिस्टम, फोटोफोन, बेल आर डेसिबॅल यूनिट, मेटल-डिटेक्टर आदिक आविष्कारकसभ क श्रेय सेहो ईनके जाएत अछी ।
विषय सूचीसभ
जीवनी[सम्पादन करी]
ग्राहम बेलक जन्म स्कटल्याण्डक एडिनबर्गमे ३ मार्च सन १८४७मे भेल छल।


text:
द्वितीय विश्व यूद्ध समय होयत. प्रत्येक देश कोनो कोनो तरहेँ ओहि विश्व यूद्ध मे शामिल छल. पश्चिमी यूरोप मे नाजीवाद पसरलल छल. जर्मनी मे हिटलर यहूदी लोकनि केँ प्रताड़ित करैत छलाह. ओहि समय मे एक सेना सँ रिटायर्ड यहूदी "मि० आटो फ्रैँक" के बेटी मिस० एन्न फ्रैँक नियमित रूप सँ डायरी लिखैत छलीह, ई किताब ओहि डायरी के सम्पादित प्रस्तुति थीक. हिस्ट्री चैनल पर एकर कतेक बेर नाट्य रुपान्तर भऽ चुकल अछि.
तेरह साल’क उम्र मे एन्न फ़्रैँक अपन माता-पिता आ बहिन मार्गोट फ़्रैँक’क साथ रहैत छ्लीह. हुनकर पिताजी आर्मी सँ लेफ़्टिनेन्ट पद पर सँ रिटायर्ड छलाह आ सुखी-पूर्वक परिवारिक जीवन व्यतीत करैत छलाह. हुनकर अपन बिजनेस छलन्हि आ ओ मसाला इत्यादि’क व्यपार करैत छलाह. मार्गोट, एन्न सँ दू साल पैघ छलीह आ एन्न केँ किशोरावस्था’क शारीरिक एवम मानसिक बदलाव सँ उत्तपन्न भावना केँ बुझबा मे मदद करैत छलीह. तेरह साल’क उम्र मे ओ प्रत्येक दिन अपन डायरी लिखैत छलीह.
उम्हर जर्मनी मे हिटलर नाजीवाद’क विचारधारा के प्रसारित करैत छलाह. नाजीवाद एक विचार-धारा सँ उठि केँ धर्म’क रुप लेने जा रहल छल. ओ एहेन प्रत्येक व्यक्ति के सजा दैत छलाह जे नाजीवाद मे विश्वास नहि करैत छल. हुनकर हिटलिस्ट मे यहूदी सबसँ उपर छल. तऽरे तऽर नाजीवाद सँ प्रत्येक यहूदी नफरत करैत छल मुदा खुलि केँ विरोध बहुत कम जगह भऽ रहल छल. उम्हर हिटलर अपन वाक-विद्या सँ प्रत्येक जर्मन के सेना बना देने छलाह. केवल एहेन यहूदी जे जर्मनी मे रहैत छल नाजीवाद सँ घृणा करैत छल. घृणा करबा मे रेडियो’क प्रमुख भूमिका छल. मित्र राष्ट्र नहुएँ-नहुएँ जर्मनी’क दिस बढि रहल छल. आ एहेन समाचार सुनि यहूदी जे कतओ कतओ नुकाएल छल ओ खुश होइत छलाह.
एहेन परिस्थिति मे एन्न बचपन सँ किशोरावस्था मे आएल छलीह. एवम अपन घर मे अपन आस पास’क घटना केँ अपन डायरी मे लिखैत छलीह. मुदा बहुत दिन एहेन बात नहि चलल. एन्न’क पिता केँ आशँका छलन्हि जे यहूदी भेला’क कारणेँ हिटलर’क सेना हुनका परिवार’क सँग उठा केँ लऽ जेतन्हि. तेँ आटो फ्रैँक अपन आफिस’क पास मे एक तहखाना मे अपन परिवार सँग नुका केँ रहबाक लेल व्यवस्था करबा नेने छलाह. हुनकर अधिकतम स्टाफ गैर-यहूदी छल जिनका हिटलर’क सेना’क कोनो भय नहि छलन्हि. अपन पूरे व्यपार केँ अपन स्टाफ पर छोड़ि अपन आफिस’क तहखाना मे अपन किछु मित्र’क परिवार’क सँग हमेशा’क लेल नुका गेलाह. ओहि छोट सन शहर मे हिटलर’क सेना’क चढ़ाई भेल सब यहूदी केँ पकड़ि केँ लऽ गेल मुदा ओहि तहखाना मे एन्न फ्रैँक दू साल धरि अपन परिवार’क सँग सुरक्षित छलीह.
हमरा बुझल अछि जे एहि शीर्षक देखि पाठक लोकनि अचम्भित हेताह. मुदा जहिया सँ हम कतेक रास बात शुरु केलहुँ अछि बहुत किछु सीखबाक मौका भेटल अछि. दिन मे एगारह घँटा अँग्रेजी सँ सामना करए पड़ैत अछि(०८:३० घँटा काज आ ०२:३० घँटा कम्यूटिँग). हृदय सँ हम मैथिली साहित्य’क लेल समर्पित छी. मुदा हमर इतिहास बेसी काल हिन्दी के इर्द गिर्द छल. एकर असर एहेन भेल जे मैथिली, अँग्रेजी आ हिन्दी तीनो मे सँ कोनो मे महारथ नहि हाँसिल भेल अछि. ओना ई बात बहुत प्रमाणिक थीक जे तीन टा चीज मे महारथ हासिल केनाय आसान काज नहि अछि, मुदा ओतैये ईहो बात सत्य थीक जे मानव मे उर्जा अपरम्पार अछि. कोनो चीज असम्भव नहि. तेँ तीनो चीज मे महारथ हासिल करबाक कोशिश जारी अछि.
हमर विश्वास अछि जे साहित्य भाषा’क मोहताज नहि भऽ सकैत अछि. भाषा केवल एक जरिया थीक साहित्यिक विधा केँ विभिन्न वर्ग’क पाठक केँ साहित्य’क रसानुभूति करेबाक लेल. ई प्रस्तुति एक प्रमाण थीक एहि बात लेल कि साहित्य भाषा’क मुहताज नहि थीक.
ओहि तहखाना मे तीन टा रुम छल. आफिस आ तहखाना केँ जोड़’ वाला रास्ता बहुत पातर छल आ ओ एकटा कब्जा पर इम्हर उम्हर घुमए वाला किताब’क अलमारी सँ ढँकल छल. ओहि तीन टा रुम मे सँ एन्न केँ, अपन रुम मे दोसर यहूदी परिवार’क एकटा बुजूर्ग सँग शेयर करए पड़लन्हि. शुरु मे एन्न’क माँ अपन पति सँ आपत्ति दर्ज केने रहैथि जे एकटा बूजूर्ग सँग किशोरावस्था-वाली एन्न कोना रहतीह. मुदा ओहि बुजूर्ग’क बढ़ियाँ चरित्र’क वास्ता दऽ औटो फ्रैन्क अपन पत्नी केँ बुझा देलथिन्ह. एन्न प्रत्येक दिन डायरी लिखैथि रहैथि. दोसर यहूदी परिवार मे एकटा किशोर "पीटर" आओर रहैथ छल जिनकर उम्र पन्द्रह साल’क छल. शुरुआत मे ओ हुनका नीक नहि लागैत छलाह. मुदा एक दिन ओ किशोर एन्न केँ साहित्यिक अन्दाज मे ई कहलथिन्ह जे, "एन्न! अहाँक मुस्की हमरा बहुत नीक लागैत अछि, अहाँ ज बजैत छी तऽ हमरा लागैत अछि जे चान्द लऽग मे आबि केँ हमरा सँग कानाफूसी कऽ रहल अछि". एन्न सहित्यिक प्रवृत्ति वाला व्यक्ति छलीह आ पीटर के साहित्यिक अन्दाज हुनका नीक लागए लागलन्हि. नीकटता आ सहजता प्रेम मे बदलए मे देर नहि लागल. मुदा किछुए दिन मे एन्न’क माए हुनका पीटर केँ किस करैत देख लेलीह आ औटो-फ्रैन्क’क सँग मे हुनका ई बुझेबाक प्रयास केलीह जे एन्न एखन छोट छथि. आ "मेरा नाम जोकर" मे रिशी कपूर सन हुनकर जवाब छलन्हि, "आई एम नोट अ किड". ओ दू साल धरि प्रत्येक पल’क जानकारी अपन डायरी मे लिखैत जा रहल छलीह. एक लड़की जे तुरन्ते किशोरावस्था’क ड्योढ़ी पार केने छलीह, अपना सँ दू साल पैघ एक दोसर लड़का’क सँग मे रहय के मौका भेटल छलन्हि आ जे ओहि किशोरावस्था मे उच्च कोटि’क सहित्य सृजन करैत छलीह. एक एक पल’क वर्णन एना केने छथि जे दोसर कोनो साहित्य मे पढ़बाक हेतु नहि भेटि सकैत अछि. एन्न फ्रैक’क जीवन’क सबसँ बेसी उर्जा वाला समय, एक महान साहित्य’क सृजन मे जा रहल छल. एहेन साहित्य जे कञ्चन, कमनीय अ कल्पना लोक मे विचरण करए वाला काल्पनिक कथा सदृश्य हकीकत केँ वर्णन करय वाला एक कहानी छल जाहि मे ओ मुख्य पात्र’क रोल अदा कऽ रहल छलीह.
नीक क्षण बहुत कम देर’क लेल होइत अछि. ओहि मुहल्ला मे किछु नाजीवादी स्त्री केँ शक भेलन्हि जे एहि घर मे एकटा तहखाना अछि जाहि मे किछु यहूदी परिवार रहि रहल अछि. ओहि समय मे यहूदी लोक’क जानकारी देला सँ हिटलर’क सेना पुरस्कार दैत छल. ओ स्त्री सेना केँ फोन कए सूचित कऽ देलक. किछुए देर मे सेना ओहि घर’क तलाशी लेनाई शुरु कऽ देलक. किताब’क अलमारी’ मे कब्जा लागल देखि शक भेलन्हि. खोलि के देखल गेल. ओहि पातर रास्ता भऽ केँ सेना एन्न’क परिवार’क लऽग पहुँचि गेल. औटो फ्रैन्क केँ सँरक्षण देबाक कारणेँ सेना हुनकर सँरक्षक सँ मारि पीटि भेल.
सेना औटो फ्रैन्क केँ परिवार सहित तुरन्त अपन समान बँधबाक लेल आदेश देलक. पूरा परिवार अपन एक एक समान बाँन्हि लेलक. एन्न फ्रन्क केँ बुझल छल जे ओ आब एक यूद्ध बन्दी’क तरहेँ प्रताड़ित काएल जायत. बहुत सम्भव छल जे ओ लोकन्हि फेर सँ जिन्दा नहि रहतीह. तेँ अपन लिखल डायरी आ दू सय लूज पन्ना जाहि मे अपन विशेष साहित्य सृजन केने छलीह ओ ओहि ठाम छोड़ि केँ चलि एलीह. जे हुनका लोकनि केँ शरण देने रहैथि हुनकर पत्नी एन्न सँ विशेष स्नेह राखैत छलीह. आ हुनका विश्वास छलन्हि जे मित्र राष्ट्र’क सेना हिनका लोकनि केँ शीघ्रे छोड़ा कँ लऽ एतन्हि. ओ एन्न केँ सान्त्वना देलथीन्ह जे वापस एला तक ओ डायरी केँ सरिया के राखने रहती. ई ओएह समय छल जकर बाद एन्न’क साहित्य सृजन बन्द भऽ गेल.
एन्न केँ पूरे परिवार सँग ट्रेन मे बैसा केँ अन्जान जगह मे आनल गेल. ओहि अन्जान स्टेशन पर दोसर यूद्ध बन्दी बाट ताकैत छल. ओ एहेन यूद्ध बन्दी छल जे सेना मे नहि अपितु सब सिविलियन छल. ओतय बाँकी बन्दी’क सँग हिनका लोकनि केँ मालगाड़ी वाला डिब्बा मे एना ठुसि देल गेल जेना खोभाड़ी मे सुगर सब रहैत अछि. दू दिन’क यात्रा आ विषम परिस्थिति, विशेष केँ हड्डी मे कम्पकम्पी घुसबए वाला ठण्डी मे, बहुत लोक अपन प्राण त्याग देलैथि. मुदा एन्न पूरे परिवार’क साथ सौभाग्यशाली छलीह जे मृत्यु लऽग मे आबि केँ वापस भऽ गेल.
अन्तत: ओ मालगाड़ी एहेन ठाम पहुँचल जतय नाजीवादी हिटलर’क कन्सन्ट्रेशन कैम्प चलैत छल. कुल मिला केँ पचास हजार स्त्री पुरुष आ बच्चा लोकनि ओहि मे छल. पहुँचला’क बाद पुरुष लोकनि केँ अलग काएल गेल. बच्चा लोकनि केँ से अलग काएल गेल. एन्न’क माए एन्न आ हुनकर जेठ बहिन मार्गोट केँ कहि देने छलीह जे उम्र पुछला पर सोलह साल कहबाक लेल. एहेन केला पर एन्न, हुन्कर माए आ मार्गोट के एक्के बैरक मे राखल गेल. बाद मे एन्न केँ बुझबा मे आएल जे बच्चा लोकनि के गैस चैम्बर मे पठा देल गेल. गैस चैम्बर एक एहेन जगह होइत छल जाहि मे एकटा बहुत बड़का एयर टाइट हाल रहैत छल. ओहि हाल मे एक बेर मे हजारोँ बच्चा लोकनि केँ बन्द कऽ देल जाइत छल आ छत’क उपर वाला चिमनी सँ रसायनिक प्रक्रिया द्वारा कार्बन मोनोआक्साइड गैस छोड़ल जाइत छल. बच्चा सब घुटि-घुटि केँ मरि जाइत छल. एक बैच’क हजारोँ बच्चा मरलाक बाद दोसर बैचक हजारो यहूदी बच्चा केँ फेर ओहिना काएल जाइत छल. एन्न केँ बुझि मे आएल जे पुरुष लोकनि केँ सेहो एहिना गैस चैम्बर मे हिटलर’क सेना मारि देलक. हिटलर’क सेना केवल पुरुष आ बच्चा केँ गैस चैम्बर मे किएक मारैत छल से नहि बुझि मे आयल. एकटा तर्क ई भऽ सकैत अछि जे हजारोँ जिन्दा आदमी एक सँग रहला सँ विद्रोह कऽ सकैत छल. आ बच्चा सब जिन्दा रहला सँ भविष्य मे बदला’क नियत सँ काज कए सकैत छल.
हिटलर’क सेना स्त्री लोकनि केर सँग अजीब सन व्यवहार केलन्हि. पहिने बैरक मे जाइते देरी सभक केस छीलवा देल गेल. सबटा कपड़ा छीनि लेल गेल. आत्मविश्वास कमेबाक लेल ओहि बर्फीला ठँड मे नँग्टे दू तीन दिन राखने रहल. ओकर बाद विशेष कपड़ा देल गेल. प्रत्येक स्त्री सँ दिन मे अठारह-अठारह घँटा रेलवे ट्रैक बनेबा मे खटाएल जा रहल छल. काज मे मुख्यतः कोदारि पाड़व छल. एन्न’क माए सबसँ बेसी डिप्रेशन मे छलीह. अठारह घँटा कोदारि पाड़ला’क एवज मे पहिने दू दिन मे एक बेर खाना भेटैत छल आ ओकर बाद समयान्तराल बढ़ा केँ एक एक सप्ताह कऽ देल गेल. एन्न’क माए भूख सँ सबसँ पहिने मरि गेलीह. मुदा एन्न बहुते साहसिक छलीह. ओ बेसी सँ बेसी काज करैथि आ हिटलर’क सेना ओहि एवज मे हुनका किछु बेसीए खान दैत छलन्हि.
ओकर बाद कोनो आन ठाम सँ यूद्ध बन्दी आनल गेल. एक हजार क्षमता वाला बैरक मे पचीस हजार स्त्री रहैत छलीह. खाना पीना धीरे धीरे कम भेल जाइत छल. एन्न आ हुनकर जेठ बहिन मार्गोट केँ बुझल छल जे हुनकर माए हुनके समाने मे प्राण त्यागने रहैथि कतओ सँ खबरि आयल जे हुनकर पिता औटो फ्रैन्क केँ गैस चैम्बर मे मारि देल गेल. मार्गोट पहिने सँ कमजोर छलीह. एन्न सप्ताह मे एक दिन भेटए वाला अपन खाना से हुनके देबए लागलीह. बैरक के दोसर दिस एक दिन एन्न केँ अपन पुरान सहेली अपने सन परिस्थिति मे भेटलन्हि. हुनकर स्थिति अपेक्षाकृत नीक छलन्हि. हुनका सप्ताह मे तीन दिन खाना भेटैत छलन्हि. मार्गोट केर स्थिति जानि ओ अपना दिस सँ किछु खाना देबाक प्रयास केलन्हि. अपन बहिन’क लेल जखन ओ "बन" वगैरह लऽ जाइत छलीह तऽ दोसर बन्दी लोकनि हुनका सँ छीन्हि लेलन्हि. अन्त मे मार्गोट जीबि नहि सकलीह.
वास्तविकता मे आटो फ्रैन्क मरल नहि छलाह. गैस चैम्बर मे लऽ गेल छलन्हि मुदा मित्र राष्ट्र’क सेना हुनका छुड़ा लेलकन्हि. किछु दिन अस्पताल मे राखला बाद स्वस्थ्य रुप सँ अपन घर वापस भऽ गेलाह. ताबय धरि हिटलरक प्रत्येक कन्सेन्ट्रेशन कैम्प के उपर मे मित्र राष्ट्र’क कब्जा भऽ चुकल छल. औटो फ्रैन्क केँ अपन बेटी आ पत्नी’क बारे मे किछु नहि बुझल छलन्हि. बहुत दिन धरि ओ बाट ताकैत छलाह. फेर ओएह तहखाना वाला घर मे गेलाह. हुनकर स्त्री एन्न’क लिखलाहा डायरी आ दू सय पन्ना वाला खुला कागज सब दऽ देलकन्हि. बहुत दिन बाद ओ एन्न’क ओ दोस्त लऽग गेलाह जे एन्न केँ कन्सेन्ट्रेशन कैम्प वाला बैरक मे खाना दैत छलीह. सँयोग वश ओ जीवित रहि गेल छलीह आ औटो फ्रैन्क के समाचार देलीह जे मित्र राष्ट्र’क सेना आबय सँ दू सप्ताह पहिने भूख आ टायफस’क [typhos]बीमारी सँ एन्न फ्रैन्क मारल गेलीह.
द्वितीय विश्वयूद्ध खत्म भऽ चुकल छल. औटो फ्रैन्क पहिने अपन बेटी एन्न’क लिखल गेल डायरी कहियो ने पढ़ने छलाह. आब ओ अकेले रहि गेल छलाह. एन्न’क लिखल एक एक पन्ना पढ़य लागलाह. पहिने जे बेटी हुनका एक छोट सन बच्ची बुझाइत छलन्हि, हुनकर डायरी पढ़ि केँ लागलन्हि जे ओ एक महान साहित्यकार छलीह. एक लेखिका, एक कवि, एक उपन्यास्कार नहि जानि आओर कोन कोन.
औटो फ्रैन्क ओहि डायरी केँ प्रकाशित करबाक लेल ठानि लेलाह. डायरी प्रकाशित भेल, पहिल बेर मे एक लाख सँ बेसी प्रति बेचल गेल. ओ डायरी आई धरि सत्तरि भाषा मे प्रकाशित भऽ चुकल अछि. १९८० मे ९१ साल’क उम्र मे औटो फैन्क मरि गेलाह. ओहि सँ पहिने ओ डायरी के प्रकाशन सँ आयल रोयाल्टी सँ एक "एन्न फ्रैन्क फाउन्डेशन" नामक चैरिटी सँस्था बना देने छलाह. ओ स्त्री, जे एन्न’क डायरी सम्हारि के राखने छलीह आई ९२ साल’क उम्र मे हालैण्ड’क एम्सटर्डम शहर मे रहि रहल छथि.
जँ मौका लागय, आ फुर्सत होमय, आ ई जानबाक इच्छा होमय जे कोना एक साहित्य कोनो भाषा’क जागिरदारी मे नहि अपितु देश काल आ बोली सँ दूर अपन अलग सम्राज्य बनबैत अछि तऽ २२० टाका खर्च कए पेन्गुइन पब्लिकेशन के ई किताब जरूर पढ़ी.


text:
दाल मखानी
दाल मखानी एक लोकप्रिय व्यञ्जन छी जे भारतीय उपमहाद्वीपक पञ्जाब, भारतसँ उत्पति भेल अछि । दाल मखानीमे मुख्य रूपसँ उड़द दाल, राजमा, मक्खन आ क्रीम प्रयोग कएल जाइत अछि ।
विषय सूचीसभ
इतिहास[सम्पादन करी]
दाल मखानीक प्रयोग भारतीय उपमहाद्वीपमे मुख्य भोजनक रूपमे कएल जाइत अछि । ई सम्पूर्ण भारतमे तब लोकप्रिय भेल जब भारत आ पाकिस्तानक क्षेत्रक बटवारा भेल आ पञ्जाबी भारतीयसभ उत्तर भारतमे बसाई केलक ।[१] भारतसँ होइत होइत ई व्यञ्जन अन्तर्राष्ट्रिय जगतमे लोकप्रिय भेल अछि ।
सन्दर्भ सामग्रीसभ[सम्पादन करी]
- ↑ Prashant Bharadwat; Asim Khwaja; Atif Mian (३० अगस्त २००८), "The Big March: Migratory Flows After the Partition of India" (Article), Economic and Policy Weekly, पृ: 39–49, अभिगमन तिथि २९ अप्रैल २०१२।


text:
संजय लीला भंसालीक फिल्म पद्मावती कें ल' देशभरि मे बहस जारी अछि.
राजपूत संगठन करणी सेना फिल्मक विरुद्ध लगातार प्रदर्शन क' रहल अछि. फिल्म मे रानी पद्मावतीक पाट लेनिहारि अभिनेत्री दीपिका पादुकोणक विरुद्ध फतवा जारी क' देल गेल अछि.
उत्तर प्रदेश, मध्य प्रदेश, बिहार सहित लगभग आधा दर्जन भाजपा आ भाजपा समर्थित राज्य सरकार फिल्मक प्रदर्शन अपन राज्य मे नै करए देबाक घोषणा केलक अछि.
ओम्हर दोसर दिस पश्चिम बंगालक मुख्यमंत्री ममता बनर्जी कहलनि जे पश्चिम बंगाल मे फिल्मक प्रदर्शन होएत.
फिल्म पर विवाद टीवी चैनल सबहक टीआरपी बढ़एबाक लेल नीक खोराक बनि गेल अछि। सोशल मीडिया पर सेहो पद्मावती पर खूब चर्चा भ' रहल अछि.
मोटामोटी मानल जा रहल अछि जे ई फिल्म मलिक मुहम्मद जायसी केर काल्पनिक रचना पद्मावत पर आधारित अछि. जायसी केर पद्मावत पर टीवी चैनल आ सोशल मीडिया सभ पर एतेक रास चर्चा भ' चुकल अछि जे कहानी सबहक जुबान पर आबि गेल अछि.
मुदा, संजय लीला भंसाली पूरा विवाद कें ल' चुप्पे छथि. हुनक चुप्पी सं लगैत अछि जे पद्मावती केर कथा ओतबे नै हेतैक जतेक मलिक मोहम्मद जायसी लिखने छथि.
एहना लागि रहल अछि जे एहि फिल्मक फ्रेंच कनेक्शन सेहो भ' सकैत अछि! एहि कें पाछू ओजह ई अछि जे संजय लीला भंसाली फ्रेंच कंपोजर रॉबर्ट रॉसेल द्वारा 1923 मे रचल गीतिनाट्य 'पद्मावती' केर मंचन पछिला 9 साल मे दू बेर क' चुकल छथि.
ओ साल 2008 मे पेरिसक ड्यू चैटलेट थियेटर मे एहि नाटकक मंचन केने छलाह, जकर खूब प्रसंशा भेल छल. भंसाली अपने एहि नाटक सं बहुत बेसी प्रभावित भेलाह आ पेरिसक बाद इटली मे सेहो ओ एहि म्यूजिकल ड्रामा केर मंचन क' चर्चित-बर्चित भेलाह.
पद्मावती नाटकक मंचन आ तकर बाद एही विषय पर फिल्मक निर्माण एहि दिस इशारा क' रहल अछि जे हुनक फिल्म एही नाटक पर आधारित भ' सकैत अछि.
ई नाटक लिखनिहार अल्बर्ट रॉसेल मलिक मुहम्मद जायसी केर पद्मावत सं बेस प्रभावित भेलाह आ ओ चित्तौरगढ़ केर दौरा सेहो केलनि. चित्तौरगढ़ जा ओ शोध केलनि आ फेर सन 1923 मे 'पद्मावती' ओपेरा लिखलनि.
जानकारी लेल बता दी जे अल्बर्ट केर जन्म 5 अप्रैल 1869 मे भेलनि. ओ फेमस म्यूजिक कंपोजर भेलाह आ पद्मावती सहित कइएक दर्जन गीतिनाट्य लिखलनि.
जओ ई मानि लेल जाए जे संजय लीला भंसालीक फिल्म अल्बर्ट केर नाटक पर आधारित अछि, त' फिल्मक रिलीजक बाद विवाद आओर बढि सकैत अछि. एकर कारण ई अछि जे नाटकक आखिरी हिस्सा मे राजपुताना पौरुषक स्थान पर रतन सिंह केर कायरता देखाओल गेल अछि.
नाटक मे कहल गेल अछि जे अलाउद्दीन खिलजी सं युद्ध मे जखन राजा रतन सिंह नहि विजय प्राप्त क' सकलाह त' ओ पद्मावती कें खिलजीक हवाला करबाक फैसला करैत छथि. एहि फैसला सं नराज पद्मावती अपन अस्मिताक रक्षार्थ रतन सिंहक ह्त्या क' स्वयं कें आगि लगा हति लेइत अछि.
ज्ञात हो जे मलिक मुहम्मद जायसीक पद्मावतक अनुसार राजा रतन सिंह युद्ध मैदान मे अलाउद्दीन खिलजी सं लड़ाइ करैत मारल जाइत छथि आ रानी पद्मिनी अन्य रानीक संग सती भ' जाइत छथि.
आब देखबाक ई अछि जे भंसाली फिल्मक कहानी लेल ककरा स्रोत बनओने छथि. ई देखबाक लेल फिल्मक रिलीज केर बाट ताकय पड़त.
— उमेश कुमार राय


text:
दड़िभङ्गा
दड़िभङ्गा बिहार राज्यक एक शहर आ नगर निगम छी । ई दड़िभङ्गा जिला आ दड़िभङ्गा क्षेत्रक मुख्यालय छी । दड़िभङ्गा बिहारक पाँचम पैग शहर आ सभसँ तेजीसँ बढि रहल नगर छी । दड़िभङ्गा बिहारक दोसर सभसँ पैग चिकित्सा क्षेत्र छी । ऐतिहासिक रूपसँ ई शहर दड़िभङ्गा राजक दरबारस्थल छल ।
विषय सूचीसभ
नामाकरण[सम्पादन करी]
दड़िभङ्गा शब्द संस्कृत भाषाक शब्द द्वार-बङ्ग अथवा फारसी भाषाक दर-ए-बङ्ग मतलब बङ्गालक दरवाजाके मैथिली भाषामे कतेको वर्ष सँ चलवाक स्थानीयकरण प्रमाण अछि । एहनो कहल जाइत अछि कि मुगल कालमे दरभङ्गी खान शहरक स्थापना केने छल । मुदा किछु लोक अहिं बातक खण्डन करैत अछि आओर मानैत अछि की दरभङ्गी खान मुगल कालमे विकसित दड़िभङ्गा शहरके कोनो व्यपारी रहल होइत ।
इतिहास[सम्पादन करी]
वैदिक स्रोतसभके मुताबिक आर्य सबहक विदेह शाखा आगिक संरक्षणमे सरस्वती तट सँ पूबमे सदानीरा (गण्डक)के आओर कूच केलथि आओर विदेह राज्यक स्थापना केलथि । विदेहके राजा मिथि के नाम पर ई प्रदेश मिथिला कहायल । रामायणकालमे मिथिलाके राजा जनक कहायत छल, सिरध्वज जनकऽक पुत्री सीता छलीह ।[१] विदेह राज्यक अन्त भेला पर ई प्रदेश वैशाली गणराज्यके नाम सँ जानल जाइ लागल । एकर बाद ई मगधके मौर्य, शुङ्ग, कण्व आओर गुप्त शासकसभक गुलाम बनल रहल । १३अम सदीमे पश्चिम बङ्गालक मुसलमान शासक हाजी शम्सुद्दीन इलियासक समय मिथिला एवं तिरहुत क्षेत्रक बँटवारा भऽ गेल । उत्तरी भाग जकर अन्तर्गत मधुबनी, दरभङ्गा आ समस्तीपुरक उत्तरी हिस्सा आबैत छल, सुगौनाके ओईनवार राजा कामेश्वर सिंहके हिस्सामे अबैत छल । ओईनवार राजा सबके कला, संस्कृति आ साहित्यके बढ़ावा दिअ लेल जानल जाइत अछि । कुमारिल भट्ट, मण्डन मिश्र, गदाधर पण्डित, शंकर, वाचास्पति मिश्र, विद्यापति, नागार्जुन आदि महान विद्वानके लेखन सँ अहि क्षेत्रके प्रसिद्धि भेटलय । ओईनवार राजा शिवसिंहके पिता देवसिंह लहेरियासराय लग देवकुलीके स्थापना केलथि (वर्तमानमे देकुली नाम सँ जानल जाइत अछि)। शिवसिंहके बाद एतय पद्मसिंह, हरिसिंह, नरसिंहदेव, धीरसिंह, भैरवसिंह, रामभद्र, लक्ष्मीनाथ, कामसनारायण राजा भेला । शिवसिंह तथा भैरवसिंहद्वारा जारी कएल गेल सोना आओर चाँदीके सिक्का एतयके इतिहास ज्ञानक स्रोत अछि। दरभङ्गा शहर १६अम सदीमे दरभङ्गा राजक राजधानी छल । १८४५ इस्वीमे ब्रिटिश सरकार दरभङ्गा सदरके अनुमण्डल बनेलक आओर १८६४ ईस्वीमे दरभङ्गा शहर नगर निकाय बनायल गेल ।[२] १८७५ मे स्वतन्त्र जिला बनए तक ई तिरहुतके संग छल । सन् १९०८ मे तिरहुतके प्रमण्डल बनला पर एकरा पटना प्रमण्डलसँ हटाकऽ तिरहुतमे शामिल कऽ देल गेल । स्वतन्त्रताके पश्चात १९७२ मे दरभङ्गाके प्रमण्डलक दर्जा दऽ कऽ मधुबनी आओर समस्तीपुरके अहिंके अन्तर्गत राखल गेल ।
भौगोलिक स्थिति[सम्पादन करी]
दरभङ्गा जिलाऽक कुल क्षेत्रफल २,२७९ वर्ग किमी अछि । समूचा जिला एगो समतल उपजाऊ क्षेत्र अछि जतय कोनो चिह्नित वनप्रदेश नहि अछि । जिलामे हिमालयसँ आबय वाली नित्यवाही आओर बरसाती नदी सबहक जाल अछि । कमला, बागमती, कोशी, करेह आओर अधवारा समूहक नदिसभसँ उत्पन्न बाढ़ि प्रत्येक वर्ष लाखसँ बेसी लोगक लेल तबाही लाबैत अछि[३] औसत सालाना ११४२ मिमी वर्षाक अधिकांश मनसुनसँ भेटैत अछि । दरभङ्गा जिलाक आमतौर पर निम्न चारि गो क्षेत्रमे बाँटल गेल अछि:
- घनश्यामपुर, बिरौल तथा कुशेश्वरस्थान प्रखण्डमे कोशीकेद्वारा जमा कएल गेल गाद क्षेत्र जतय दलदली भाग भेटैत अछि ।
- बूढ़ी गण्डकके दक्षिणक ऊँच तथा उपजाऊ भूक्षेत्र जतय रबीक खेती कएल जाइत अछि ।
- बूढ़ी गण्डकक आओर बागमतीके बीचक दोआब क्षेत्र जे नीचा आओर दलदली अछि । एतय २९,७०६ हेक्टेयर भूमि चौरक क्षेत्र अछि ।
- सदर क्षेत्र जे ऊँच अछि
जनसाङ्ख्यिकी[सम्पादन करी]
सन् २०११ के भारतीय जनगणनाके अनुसार अहि जिलाक कुल जनसङ्ख्या ३२,८५,४९३ अछि जाहिमे शहरी क्षेत्र तथा देहाती क्षेत्रक जनसङ्ख्या क्रमश: २,६६,८३४ आ ३०,१८,६३९ अछि ।
- स्त्री-पुरूष अनुपात- ९१०/ १०००
- जनसङ्ख्याक घनत्व- ११०१
- जन्मक समय जीवन प्रत्याशा- ४७.६ वर्ष
- जनसङ्ख्या वृद्धि दर- २.२५%
- साक्षरता दर- ३५.४२% (पुरूष-४५.३२ स्त्री- २४.५८%)
प्रशासनिक विभाजन[सम्पादन करी]
दरभङ्गा जिलाके अन्तर्गत ३ अनुमण्डल, १८ प्रखण्ड, ३२९ पञ्चायत, १,२६९ गाम आ २३ थाना अछि ।
- अनुमण्डल- दरभङ्गा सदर, बेरौल, बेनीपुर
- प्रखण्ड- दरभङ्गा, बहादुरपुर, हयाघाट, हनुमाननगर, बहेरी, केवटी, सिंघवारा, जाले, मणिगाछी, ताराडिह, बेनीपुर, अलीनगर, बिरौल, घनश्यामपुर, कीरतपुर, गौरा-बौरम, कुशेश्वरस्थान, कुशेश्वरस्थान (पूर्व)
कृषि आ वन[सम्पादन करी]
दड़िभङ्गा जिलाक चूनासँ युक्त दोमट माटि रबी आओर खरीफ फसल लेल उपयुक्त अछि । भदई आओर अगहनी धान, गहुंम, मकई, रागी, तिलहन (बूट, मसूरी, खेसारी, मूंग), आलू कुसिआर आदि मुख्य फसल अछि । जिलाक कुल क्षेत्रफलक १,९८,४१५ हेक्टेयर कृषियोग्य अछि । १९,६१७ हेक्टेयर क्षेत्र ऊँच जमीन, 37,६६० हेक्टेयर मध्यम आओर ३८,०१७ हेक्टेयर निचाऽक भूमि अछि । ओना दड़िभङ्गा जिलामे जङ्गल नहि अछि तैयो लोगक अपन गाछी वृछी बेस छै । गामसँ सटल रैयतक जमीन पर सिसो, खैर, खजूर, आम, लीची, लताम, कटहर, पीपर, ईमली आदि पर्याप्त मात्रामे देखा जाइत । आम आओर मखानाक उत्पादनक लेल दड़िभङ्गा प्रसिद्ध अछि आओर विशेष स्थान सेहो राखैत अछि । जिलाक लगभग सब हिस्सामे पोखैर आओर चौर क्षेत्रमे पोषक तत्वसभसँ भरपूर मखान एतयके महत्वपूर्ण उत्पाद अछि ।[४] [५]
शैक्षणिक संस्थान[सम्पादन करी]
परम्परा सँ ई शहर संस्कृतमे उच्च शिक्षाके लेल प्रसिद्द रहल अछि ।[६] पुरातन आ आधुनिक शिक्षाक नीक केन्द्र हुअके बावजूद दड़िभङ्गा एकटा निम्न साक्षरतावला जिला अछि । ललितनारायण मिथिला विश्वविद्यालयके छोडि एतय कामेश्वरसिंह संस्कृत विश्वविद्यालय स्थापित अछि जकर अन्तर्गत राज्यके सबटा संस्कृत महाविद्यालय आबैत अछि । शहरमे प्राविधिक आ चिकित्सा महाविद्यालयके अतिरिक्त मिथिला शोध संस्थान जेहेन विशिष्ट शिक्षाक केन्द्र सेहो अछि । दड़िभङ्गा जिलाक अन्तर्गत आबयबाला शिक्षण संस्थान अहिं प्रकारसँ अछि:
- प्राथमिक विद्यालय- १,१६५
- मध्य विद्यालय- ३१२
- उच्च विद्यालय- ७०
- अङ्गीभूत डिग्री महाविद्यालय- १७
- सम्बद्ध डिग्री महाविद्यालय- २६
- संस्कृत महाविद्यालय- ५
- शिक्षक प्रशिक्षण महाविद्यालय- २ (डिग्री आ डिप्लोमा)
- प्राविधिक संस्थानः
दरभङ्गा कलेज अफ इन्जिनियरिङ, महिला प्राविधिक महाविद्यालय, राजकीय पोलिटेक्निक दरभङ्गा, उद्योगिक प्रशिक्षण संस्थान
- चिकित्सा महाविद्यालयः
दरभङ्गा चिकित्सा महाविद्यालय आ अस्पताल, नर्सिङ ट्रेनिङ्ग विद्यालय-१, दन्त चिकित्सा महाविद्यालय-४ (निजी), एमआरएम आयुर्वेदिक महाविद्यालय
- अन्य विशिष्ट संस्थान
- मिथिला शोध संस्थान (संस्कृतमे परास्नातक स्तरीय शिक्षा आ शोधक सुविधा)
- डाक प्रशिक्षण केन्द्र (डाककर्मिसभक लेल केन्द्र सरकारद्वारा स्थापित प्रशिक्षण केन्द्र)
- मखानाक लेल राष्ट्रिय शोध केन्द्र, वासुदेवपुर, दरभङ्गा
एकर अतिरिक्त जिलामे १ केन्द्रीय विद्यालय, १ जवाहर नवोदय विद्यालय तथा ४ चरवाहा विद्यालय सेहो अछि S।
संस्कृति[सम्पादन करी]
दरभङ्गा प्रदेश मिथिला संस्कृतिक अङ्ग आ केन्द्र विन्दु रहल अछि ।[७] रामायण कालसँ राजा जनकक शासन प्रदेश रहल अछि । मध्यकालमे अहि क्षेत्र पर मुसलमान शासक सबहक कब्जा भेलाके बादो ई हिन्दू क्षत्रपक अधीन रहल आओर अपन खास पहिचान बनाऽ कऽ राखऽ मे सक्षम रहल । पहिले सँ मुस्लिम बहुल दरभङ्गा शहरमे १९अम सदीक आरम्भमे ब्राह्मण राजाद्वारा अपन राजधानी स्थानान्तरित केलाक बाद एतय हिन्दू बसऽ लागल आओर शहरमे नीक संस्कृतिक जन्म भेल । ओना दरभङ्गा हिन्दू बहुल अछि मुदा मुसलमानक कुल जनसङ्ख्याक ३६% अछि ।[८] मिथिला चित्रकला, ध्रुपद गायनक गया शैली आओर संस्कृतक विद्वान अहिं क्षेत्रके दुनिया भरिमे पहिचान देलक । प्रसिद्ध लोककला सबमे सुजनी, खरक घर अओर काठ पर नक्काशीक काज सम्मिलित अछि । सामा चकेवा आ झिझिया दड़िभङ्गाक लोक नृत्य अछि । एतयके लोकके खान-पान आ विद्या प्रेम पर मैथिलीमे प्रचलित एकटा कहावत दड़िभङ्गाक संस्कृतिके नीक सँ बतबैत अछि:
गया शैली[सम्पादन करी]
दड़िभङ्गा महाराजक संस्कृति धरोहरसभमे सँ एकटा एहि ठामक गया शैली रहल अछि। जकरा दड़िभङ्गा घराना सेहो कहल जाएत अछि। दड़िभङ्गा घरानाकें आरम्भ दरबारी सङ्गीतकें रूपमे जन्म भेल छल। जकर श्रेय राधाकृष्ण आ कर्तारामकें देल जाएत अछि। दूनो गोटे दड़िभङ्गा नवाबक दरबारमे छल। ई दूनो सङ्गीतकार ३५ वर्ष धरि भूपत खानक शिष्य रहल छल। सन् १७९० मे राग मल्हार गाबि वर्षा करेबाक अदभुत काज केनए छल। एहि सँ प्रसन्न भऽ दड़िभङ्गा महाराज मालिककें उपाधि प्रदान केनए छल। मालिक बन्धुसभ सन् १९४७ धरि राज घरानाकें सेवा प्रदान केनए छल। घरानाकें अन्तिम दरबारी गायक रामचतुर मालिकक देहान्त सन् १९९१ मे भेल। ओकरा बाद पण्डित विदुर मालिक घरानाकें बागडोर अपन अन्तिम समय धरि ओरीया कय रखलक। एहि शैलीमे खयाल, तराना, गजल, भजन आ दड़िभङ्गाक प्रसिद्ध कवि विद्यापतिक ठुमरी गीत अखनो धरि गायल जाएत अछि। दड़िभङ्गा महाराजा अपन यश कऽ प्रतीक मात्र दड़िभङ्गे टाऽ धरि नई अपितु भारतक अनेकानेक स्थान पर स्थापित केनए छल। एहिमे कोलकाता, राँची आ इलाहाबादकें दड़िभङ्गा हाउस प्रमुख अछि। आईकाल्हि दड़िभङ्गा महाराजकें टोलमे ललित नारायण मिथिला विश्वविद्यालय कऽ मुख्यालय अछि। एहिमे कोनो दुविधा नई कि दड़िभङ्गाक राजघरानाकें धरोहर आई ई शहरक एकटा बहुतनिक भेंट छी।[९]
अपन गौरवशाली अतीत आ अद्वितीय सांस्कृतिक परम्पराक बादो दुर्भाग्यसँ मिथिला संस्कृतिक केन्द्र रहल ई क्षेत्र आई राजनैतिक उपेक्षाक शिकार भऽ कऽ रहि गेल अछि आओर एखन कहिओ कहिओ अपन बाढ़िक भयावहताक कारण अखबारक मुख्य पन्नामे देखल जाए सकैत अछि।
पर्यटन स्थल[सम्पादन करी]
- दड़िभङ्गा शहरक दर्शनीय स्थल
- दड़िभङ्गा राज परिसर आ किला:
दड़िभङ्गाक महाराजा सबहक कला, साहित्य आ संस्कृतिके संरक्षकमे गिनल जाइत अछि। स्वर्गीय महेश ठाकुरद्वारा स्थापित दरभङ्गा राज किला-परिसर आब एगो आधुनिक स्थल आ शिक्षाक केन्द्र बनि गेल अछि । भव्य आ योजनाबद्ध तरीकासँ अभिकल्पित महल, मन्दिर आ पुरानका प्रतीकके अखनो देखल जा सकैत अछि । अलग-अलग महाराजाद्वारा बनायल गेल महल सबमे नरगौना महल, आनन्दबाग महल आ बेला महल प्रमुख अछि । राज पुस्तकालय भवन ललितनारायण मिथिला विश्वविद्यालयद्वारा आ आन दोसर भवन संस्कृत विश्वविद्यालयद्वारा उपयोगमे आनल जा रहल अछि ।
- महाराजा लक्ष्मिश्वर सिंह सङ्ग्रहालय आ चन्द्रधारी सङ्ग्रहालय:
रन्ती-ड्योढी (मधुबनी)क स्वर्गीय चन्द्रधारी सिंहद्वारा दान कएल गेल कलात्मक आ अमूल्य दुर्लभ सामग्रिके शहरके मानसरोवर झीलक कातमे ७ दिसम्बर १९५७ के स्थापित एकटा सङ्ग्रहालयमे राखल गेल अछि । अहिं सङ्ग्रहालयके सन १९७४ मे दू मञ्जिला भवनमे स्थानान्तरित करि देल गेल जतय सङ्ग्रहित वस्तुसभजे ११ कक्षामे राखल गेल । सितम्बर १९७७ मे दरभङ्गाक तत्कालिन जिलाधिकारीद्वारा महाराजा लक्ष्मिश्वर सिंह सङ्ग्रहालयके स्थापना कएल गेल । दरभङ्गा महाराजक वंशज श्री शुभेश्वर सिंहद्वारा दान कएल गेल दुर्लभ कलाकृतिसभ आ राजसँ सम्बन्धित वस्तुसभ एतय सङ्ग्रहित अछि । दरभङ्गा राजक अमूल्य आ दुर्लभ वस्तुसभ तथा सोना, चाँदी आ हाथी दाँतक बनल हथियारसभ आदिके आठ कक्षामे सजाए क राखल गेल अछि । सोमवार छोडि सप्ताहमे प्रत्येक दिन खुजैवला दुनू सङ्ग्रहालयसभमे प्रवेश नि:शुल्क अछि ।[१०]
- श्यामा मन्दिर:
दरभङ्गा स्टेशनसँ १ किलोमिटरक दूरी पर मिथिला विश्वविद्यालयक परिसरमे दरभङ्गा राजद्वारा सन् १९३३ मे बनावोल गेल काली मन्दिर बहुत सुन्दर अछि । स्थानीय लोगसभमे ई मन्दिरप्रति बहुत पैग प्रतिष्ठा अछि आ लोकसभमे एहन विश्वास अछि कि एतय पूजा करैसँ मनोवाञ्छित फल मिलैत अछि ।
- होली रोजरी चर्च:
दरभङ्गा रेलवे स्टेशनसँ १ किलोमिटर उत्तर स्थित सन् १८९१ मे बनाएल क्याथोलिक चर्च इसाई पादरिसभक प्रशिक्षणक लेल बनाएल गेल छल । चर्चक बाहर ईसा मसीहक एक प्रतिमा बनाएल गेल अछि ।
- हजरात मखदूम भीका शाह सैलानीक मजार शरीफ:
दरगाह शरीफ हजरात मखदूम भीका शाह सैलानी रहमतुल्लाह अलैह बिहारक दरभङ्गा शहरक रेलवे स्टेशनसँ आधा किलोमिटरक दूरी पर दिघी तालाबक पश्चिम किनार पर मोहल्ला मिश्रटोला (भटियारी सराय) मे स्टेशन रोड पर हजरात मखदूम भीका शाह सैलानी रहमतुल्लाह अलैहक मजार अछि । सड़कसँ उचाई पर अवस्थित आलिशान दरगाह शरीफमे हजरात मखदूम भीका भीका शाह सैलानी रहमतुल्लाह अलैहक लगभग ४०० वर्षसँ पुरान मजार अछि । दरगाह परिसरेमे हजरत मौलाना फिदा अब्दुल करीम समरकन्दी रहमतुल्लाह अलैहक सेहो मजार अछि जे बादमे आएल छल ।
हजरात मखदूम भीका शाह सैलानी रहमतुल्लाह अलैहक सालाना उर्स ईद उल ज़ुहा (बकरीद)क १३ सँ १७ तारिखधरि होइत अछि । जाहिमे बिहारक अलावा अन्य राज्यसभसँ आओर पडोसी देश नेपालक सेहो जायरीन आबैत अछि । हजरात मखदूम भीका शाह सैलानी रहमतुल्लाह अलैहक मानैवला हिन्दू, मुस्लिम, सिख आ ईसाई सभ धर्मक लोक अछि ।
- मस्जिद आ मकदूम बाबाक मजार:
दरभङ्गा रेलवे स्टेशनसँ २ किलोमिटरक दूरी पर दरभङ्गा टावरक नजदिक बनल मस्जिद शहरक मुसलमानसभक लेल सबसँ पैग इबादत स्थल छी । एकर नजदिके सूफी सन्त मकदूम बाबाक मजार अछि जे हिन्दू आ मुसलमानसभद्वारा समान रुपसँ आदरित अछि । स्टेशनसँ १ किलोमीटर दूर गङ्गासागर तालाबक किनार बनल भिखा सलामी मजारक लग रमजान महिनाक १२-१६ अम दिन मेला लागैत अछि ।
यातायात आ सञ्चार[सम्पादन करी]
दरभङ्गा बिहारक सभ मुख्य शहरसभसँ राजमार्गसभद्वारा जुड़ल अछि । जिलामे सड़कसभक कुल लम्बाई २,२४५ किलोमिटर अछि । एतयसँ वर्तमानमे दुई राष्ट्रिय राजमार्ग तथा तीन राजकीय राजमार्ग गुजरति अछि । मुजफ्फरपुरसँ झञ्झारपुर जाएवाला राष्ट्रिय राजमार्ग ५७ दरभङ्गा होइत जाइत अछि । ५५ किलोमिटर लम्बा राष्ट्रिय राजमार्ग १०५ दरभङ्गाके जयनगरसँ जोड़ति अछि । जिलामे राष्ट्रिय राजमार्ग ५७ आ १०५ क कुल लम्बाई ५७ किलोमिटर तथा राजकीय राजमार्ग सङ्ख्या ५० तथा ५६ क कुल लम्बाई ८९ किलोमिटर अछि।
- रेल मार्गः
दरभङ्गा भारतीय रेलक एक महत्वपूर्ण जङ्क्सन छी जे पूर्व मध्य रेलवे क्षेत्रक समस्तीपुर मण्डलमे अवस्थित अछि । दिल्ली-गुवाहाटी रूट पर अवस्थित समस्तीपुर जङ्क्सनसँ पैग गेजक एक लाईन दरभङ्गा होइत नेपाल सीमापर जयनगर आ दोसर लाईन झञ्झारपुर धरि जाइत अछि । दरभङ्गासँ एक अन्य रेल लाईन सीतामढी होइत नरकटियागञ्जके जोड़ति अछि । सकड़ीसँ हसनपुरके जोड़ैवला रेललाईन निर्माणाधीन अछि । सन् १९९६ धरि दरभङ्गा मीटर गेजसँ जुड़ल छल मुदा अमान परिवर्तनक बाद एतयसँ दिल्ली, मुम्बई, पुणे, कोलकाता, अमृतसर, गुवाहाटी तथा अन्य महत्वपूर्ण शहरसभक लेल सीधा ट्रेनसभ उपलब्ध अछि।[११]
- वायु मार्गः
दरभङ्गासँ १० किलोमिटरक दूरी पर बनल विमानस्थल भारतीय वायु सेनाक उपयोगमे अछि । निकटस्थ नागरिक हवाई अड्डा १३० किलोमिटर दूर पटनामे अवस्थित अछि । लोकनायक जयप्रकाश हवाई क्षेत्र पटना (IATA कोड- PAT) सँ अन्तर्देशीय तथा सीमित अन्तर्राष्ट्रीय उड़ानसभ उपलब्ध अछि । इन्डियन, किङ्गफिसर, जेट एयर, स्पाइस जेट तथा इन्डिगोक उडानसभ दिल्ली, कोलकाता आ राँचीक लेल उपलब्ध अछि ।
सन्दर्भ[सम्पादन करी]
- ↑ http://www.amarujala.com/news/spirituality/religion-festivals/ramayan-sita-daughter-of-king-janak/
- ↑ http://hi.bharatdiscovery.org/india/%E0%A4%A6%E0%A4%B0%E0%A4%AD%E0%A4%82%E0%A4%97%E0%A4%BE[१]
- ↑ [२] जागरण समाचार-घनश्यामपुर मे सैकड़ों घरों मे घुसा पानी
- ↑ http://hindi.business-standard.com/storypage.php?
- ↑ http://hindi.indiawaterportal.org/node/46821
- ↑ [३] कला संस्कृतिक द्वार छल दड़िभङ्गा
- ↑ https://books.google.co.in/books?
- ↑ [४] अंग्रेजी विकिपीडिया पर दरभङ्गा
- ↑ [५] कला संस्कृतिक द्वार छल दड़िभङ्गा
- ↑ http://yatrasalah.com/touristPlaces.aspx?
- ↑ https://indiarailinfo.com/search/dbg-darbhanga-junction-to-jyg-jaynagar/1005/0/1813


text:
बाल समाचार सेवा बिहार क 20 अलग-अलग न्यूज़ रूम कए शेष देश से जोड़ैत अछि
मुजफ्फरपुर / भागलपुर । बिहार क बच्चा एकटा आर इतिहास रचबा लेल कदम बढ़ा चुकल छथि, बिहार क लेल ई गौरव क छण अछि जे बच्चा सब अपन हिसाब से एकटा न्यूज रूम तैयार केलक अछि जे बिहारक 20 टा अलग अलग न्यूज रूम कए शेष देश स जोड़त । अपन तरह क ई अनुठा शुरुआत केलक अछि दिल्ली क एनजीओ गोईंग टू स्कूल । दिल्ली क एनजीओ ‘गोइंग टू स्कूल’ ‘स्क्रैपी किड्स’ मंच क तहत एहि सर्विस कए सोशल वीडियो प्लेटफॉर्म यूट्यूब पर लॉन्च केलक अछि । एहि सर्विस क लेल राज्य क भागलपुर जिला और तिरहुत क्षेत्र क मुजफ्फरपुर जिला सहित बिहार मे बीसटा अलग-अलग न्यूज़ रूम स्थापित कैल गेल अछि ।.
चिल्ड्रेन्स स्क्रैपी न्यूज़ सर्विस क लेल ई सभटा न्यूज रूम पूरा तरह स बेकार चीज़ स बनाओल गेल अछि । एहि अस्थायी स्क्रैपी न्यूज सर्विस अओर न्यूज-टॉक-गेम शो कए बच्चा क लेल आर बच्चा द्वारा तैयार कैल गेल अछि । ई सर्विस भारत क सबसे पैघ समस्या क डिजाइन थिंकिंग और स्क्रैपी कौशल स हल करबाक रास्ता सुझाओत । एहि क लेल भागलपुर आओर मुजफ्फरपुर क न्यूज़रूम लेल अभिनव और दिलचस्प गतिविधी क एकटा लिस्ट तैयार कैल गेल अछि ।
‘स्क्रैपी हीरोज’ स्थानीय उद्यमी जेना मधुमक्खी पालक , महिला ई-रिक्शा चालक, महिला मुक्केबाज चैंपियन, यातायात महिला पुलिस, जैविक किसान, टॉयलेट रिंग मेकर्, अखबार क पुनर्चक्रण करनिहार क संग संग ग्रांड पैरेंट्स (दादा-दादी) क इन्टरव्यू पर ध्यान केंद्रित करताह ।
एहि क अलावा ‘स्क्रैपी डिबेट्स’ मे स्क्रैपी किड एंकर्स स्थानीय मेहमान कए न्यूज़ रूम मे सेहो सही मुद्दों पर चर्चा करबाक आओर समस्या क सामूहिक समाधान तकबाक लेल आमंत्रित करताह ।
उद्धाटनक मौका पर ‘स्क्रैपी पकाओ’ – स्ट्रीट फूड कार्ट क बीच एकटा पकवान बनेबाक प्रतियोगिता भेल जाहि मे बच्चा सभ सहयोग केलक आ सहयोग किया वैह सभ जज सेहो बनल । एहि क बाद बच्चा क ‘स्क्रैपी रेस’ सेहो भेल जाहि मे ओ सब कबाड़ स बनल रेसिंग कार दौड़ोलक । .
गोइंग टू स्कूल क संस्थापक लिसा हेडलॉफ कहैत छथि, “ स्क्रैपी का मतलब बेकार चीज़ स नब चीज बनेनाय होएत अछि । आओर नीक खबर ई अछि जे स्क्रैपी न्यूज मे सभटा नीके खबर होएत । अहॉं दुनिया कए बेहतर बनेबाक लेल की कए सकैत छी ई ओहि क बारे मे अछि । ई एकटा क्रांति अछि जे कहैत अछि आब हमरा पास समय नहि बचल अछि, बच्चा कए लीड करय दिअ.”
‘गोइंग टू स्कूल’ की निदेशक पद्मिनी वैद्यनाथन कहैत छथि, “ चिल्ड्रेन्स स्क्रैपी न्यूज़ सर्विस कए ई देखेबाक लेल बनाओल गेल छल जे बच्चा सब केना सोचैत अछि आओर दुनिया कए आर बेहतर बनेबा मे ओ कोना मदद कए सकैत अछि । ई पूरा तरह स बच्चा क लेल अछि। ”
चिल्ड्रेन्स स्क्रैपी न्यूज़ सर्विस कए बिहार क संगे-संग मुंबई अओर बेंगलुरु मे सेहो लॉन्च कैल गेल अछि ।


text:
बुद्ध क अपेक्षा गुरुगोबिंद सिंह भेला बिहारक छवि बदलबा मे बेसी सहायक
कुमुद सिंह
हम सब एहि तरह क व्यवस्था क उम्मीद नहि केने छलहुं। एहि सेवा सत्कार स हमरा सबहक बिहारी क प्रति सोच बदलि गेल अछि। हमसब कोशिश करब जे गुरु क धरती पर बेर बेर आबि। हम वचन दैत छी जेना एहि ठाम हमरा सब कए इज्जत भेटल अछि तहिना एहि भाव स पंजाब मे सेहो बिहारी सब कए इज्जत करब।
:::::
पंजाब मे आब कोनो बिहारी भेटत त हम ओकरा गला स लगा लेब, हम बिहारिक स्वागत करबा लेल सदिखन तैयार छी। बिहार क लोक जेना हमर एहि ठाम स्वागत केलथि अछि ओ हम भरि जीवन नहि बिसरब…
:::::::
बिहार एहन सुंदर होएत, इ न कियो कहने छल, न हि सोचने रही। हम त बुझैत रही बिहार गाम जेकां होएत। आब त सोचैत छी सब साल आबि, ओना पटना मे बिताउल एक एक पल हमर मोबाइल मे कैद अछि। बहुत किछु देखलहुं जेकरा बिसरब त मुश्किल अछि, हां, एतब जरुर जे बिहार क बारे मे आब अगर क्यों नकारात्मक कहत त हम ओकर खंडन करब।
:::::::
इ उदगार पटना रेलवे स्टेशन पर पंजाब लौट रहल सिख समुदायक अछि जे पिछला पांच दिन स पटना मे प्रकाश उत्सव मनेबा लेल ठहरल छल।
लौटैत काल अधिकतर लोक बस एतबा कहलथि जे बिहार क एकटा अदभुत सुंदर छवि ल कए वापस लौट रहल छी।
बिहार मे बौद्ध जेकां सिख समुदाय सेहो बहुत कम संख्या मे अछि। मुदा बुद्धिस्ट क मुकाबले सिख समुदाय बिहारी स बेसी वास्ता रखैत अछि। इ गप बिहार सरकार आब जा कए बुझलक अछि। सरकार खास क पर्यटन विभाग बिहारक छवि बदला लेल पिछला किछु साल स बुद्ध आ बोधागया पर पूरा फोकस केने छल। आमतौर पर मानि लेल गेल छल जे बुद्ध बिहार क छवि कए अंतरराष्ट्रीय स्तर क संग संग राष्ट्रीय स्तर पर सेहो निखारि देताह। देश भरि मे पसरल बिहारक छवि बदलि देताह। बुद्ध क बिहार मे पर्यटकक संख्या त बढल मुदा बिहार क छवि मे ओ बदलाव देखबा लेल नहि भेटल जेकर उम्मीद बिहार क आम जनता क रहल छल।
संयोग स एहि साल कालचक्र पूजा क संगहि प्रकाशपर्व क आयोजन भव्य तैयारीक संग भेल। एहि आयोजन मे लगभग 200 करोड़ टका खर्च हेबाक अनुमान अछि। बिहार सरकार एकरा लेल अभूतपूर्व तैयारी केलक। जेकर सराहना अन्य प्रदेश स आयल राजनेताक संगहि पंजाबक मुख्यमंत्री सेहो केलथि। ओ त एतबा धरि कहि देलथि जे पंजाब सरकार एहन आयोजन नहि क सकत। सिख श्रद्दालु क ठहरब लेल 35 ठाम मुफ्त इंतजाम कैल गेल छल। राजधानी पटना स्टेशन पर 62 अन्य ट्रेन क रुकबा आ 12टा विशेष ट्रेन कए एबाक व्यवस्था कैल गेल छल। देश भर स करीब 4 लाख श्रद्धालु विभिन्न माध्यम स पटना पहुंचलथि। सबहक ठहरबा लेल विशेष व्यवस्था सरकार केने छल। पटना मे ढाई सौ स ेसी बस श्रद्धालु लेल चलाउल गेल छल। गंगा मे जहाज सेहो चलाउल गेल छल। कुल मिला कए कहल जा सकैत अछि जे पटना पहुचलाक बाद लोकक सबटा जरुरत सरकार वहन केलक। मुख्यमंत्री नीतीश कुमार स्वयं एहि समारोह क तैयारी क कमान अपन हाथ मे रखने छलाह। उपमुख्यमंत्री तेजस्वी यादव पूरा समन्वय करैत रहलाह। सरकार आ प्रकाशसनक संग समाजिक संगठन आ आम लोग एकटा टीमवर्क जेका पूरा समारोह कए संपन्न करेबा मे अपन योगदान देलक।
पूरा आयोजन अविश्वसनीय रहल आ ताहि लेल 350म प्रकाश पर्व क चर्चा हरएक जुबान पर चढि गेल, पक्ष आ विपक्ष स लकए आगंतुक श्रद्धालु तक सरकार आ बिहार कए दाद द रहल छथि। इ प्रशंसा क बाट सरकार बहुतो दिन स ताहि रहल छल। गया मे चलि रहल कालचक्र पूजा बौद्ध सर्किट मे बिहार क सुंदर छवि स्थापित करबा मे सफल रहल, मुदा प्रकाशपर्व समस्त भारत मे बिहार क छवि बदलि कए राखि देलक।
एकर पाछु दूटा मुख्य कारण कहल जा सकैत अछि। पहिल इ जे सिख धर्म सेहो बिहार मे बौद्ध जेकां बहुसंख्यक क धर्म नहि अछि मुदा बिहार क जनता स सिख समुदाय क जुडाब बौद्ध समुदाय क मुकाबले बहुत बेसी अछि। ताहि लेल अगर एकटा बौद्ध क नजरि मे अगर बिहार छवि बदलल त ओकर प्रभाव बिहार आम लोकक जीवन पर नहि देखबा लेल भेटल, मुदा एकटा सिख क नजरि मे अगर बिहार छवि बदलल त ओकर प्रभाव बिहार आम लोकक जीवन देखबा लेल भेटत। किया कि प्रवासी बिहारी क पंजाब या सिख समुदाय मे काफी सहभागिता अछि। एहन मे एहि बदलावक प्रभाव हुनकर जीवन पर तत्काल देखबा लेल भेटत। एकर प्रभाव खास क असंगठित क्षेत्र क दिहाड़ी मजदूर आ कामगार पर देखबा मे भेटत, जे पलायन क दर्द झेलैत छथि, जिनका पिछला कई साल स ‘बिहारीÓ कहि कए अपराधबोध कराउल जाइत छल। पंजाब, राजस्थान, हरियाणा आ दिल्ली मे क्षेत्रीय भेदभाव क सबस बेसी शिकार रहल बिहारी कए प्रति व्यवहार मे आब जरुर बदलाव आउत। सिक्ख बहुसंख्यक एहि राज्यसब मे बिहारी मजदूर क खेती स लकए राज मिस्त्री सन पेशा तक मे दबदबा अछि। संभवत: असंगठित क्षेत्र एहि मजदूर कए आब बिहारी हेबा पर गर्व होएत।
इ गर्व क भाव बुद्धिस्ट लग नहि ते कहियो खत्म भेल छल आ नहि कहियो पुनसर््थापित करबाक जरुरत आम लोक कए महसूस भेल।
एतबे नहि बिहार कए बुद्धिस्ट स बेसी सिख समुदाय स निवेश आ सहायताक उम्मीद सेहो एहि संदर्भ मे कैल जा सकैत अछि। सरकार सेहो प्रकाशपर्व क बाद इ बुझबा लेल तैयार भ रहल छथि जे एहि प्रकारक धार्मिक अनुष्ठान स केवल बिहार छवि नहि सुधारत बल्कि आर्थिक, सामाजिक और वैश्विक लाभ सेहो दैत। एखन इ कहब मुश्किल जे प्रकाशपर्व स सीधा निवेश क संभावना बढ़ल बा नहि बढ़ल, मुदा देश दुनिया मे आब बौद्ध आ सिक्ख अनुयायि सबहक बिहार मे आवाजाही बढत। एहि स बिहार कए तत्काल आर्थिक लाभ आ रोजगार क अवसर बढ़ब स्वाभाविक अछि। आगू गांधी सत्याग्रह क भव्य आयोजन मे बिहार क एहि बदलल छवि क परिणाम सामने आउत, एहि उम्मीद क संग एक बेर फेर स बोले सो निहाल, सतश्री अकाल।


text:
स्वामी विवेकानन्द
स्वामी विवेकानन्द (जन्म १२ जनवरी १८६३, जन्मनाम: नरेन्द्रनाथ दत्त ) ओ हिन्दू दर्शनक प्रखर विद्वान् छल । वेदान्त दर्शनक प्रसिद्ध अध्यात्मिक गुरु स्वामीक वास्तविक नाम नरेन्द्रनाथ दत्त छल । ओ अमेरिकामे रहल शिकागोमे आयोजित सन् १८९३ मे भएल विश्व धर्मा सभामे सनातन हिन्दू धर्मक तर्फसँ प्रतिनिधित्व केनए छल । ओ सनातन धर्मक आध्यात्मिकताद्वारा परिपूर्ण वेदान्त दर्शनके पश्चिमी देशमे अपन वक्तृत्वकलाक बलमे पहुँचेने छल । ओ भक्तिक मूर्तिस्वरुप रामकृष्ण परमहंसक सुयोग्य शिष्य छल । ओ अपन गुरुक नामसँ रामकृष्ण मिसन नामक संस्थाक स्थापना केनए छल । जेकर उद्देश्य गरीब अनाथ दीनहीनक निशुल्क उपचार करनाए छल । जे आईओ देश तथा विदेशमे अपन काम करिरहल अछि । ओ अमेरिकामे भएल भाषणक पहिलो सम्बोधन वाक्यसँ (अमेरिकी भाई तथा बहिनसभ) सभक मन जित्ने छल ।
जीवन[सम्पादन करी]
सन्दर्भ सामग्री[सम्पादन करी]
- ↑ "World fair 1893 circulated photo", vivekananda.net, अभिगमन तिथि ११ अप्रैल २०१२।
- ↑ Swami Bhajanananda (2010), Four Basic Principles of Advaita Vedanta, p.3
- ↑ ३.० ३.१ Michelis 2005.


text:
- श्री सतीश चन्द्र झा
स्वच्छ आ निर्मल आँखिमे जेना नोर झिलमिलाए लगैत छैक अथवा ओसक बुन्न फूल पर चमकऽ लगैत छै, तहिना ओकर ठोरो पर मुस्की नुका नञि सकैत छलैक। कखनहु कोनो बात हो कोनो प्रसंग हो ओकर मुस्की सुहागिनक लाल-लाल सिन्दुर सँभरल सोउँथ जकाँ हरदम चमकैत रहैत छलैक। सैकड़ो युवतीक छटाक तुलना मे ओकर आकर्षक व्यक्तित्वक मुस्कीक कोनहु विकल्प नहि छलैक। किओ देखै वा नञि, हमर आँखि ई सुखक लेल सदैव उत्सुक रहैत छल।कक्षामे ओ हमरे पाँजरवला बेन्च पर बेसैत छल, दिनमे कइएक बेर ओकर आ हमर आमना-सामना होइत छल, जखन देखु प्रसन्न जखन गप्प करु वैह चंचलता सँ परिपूर्ण, अपन छटा केँ आवश्यकतासँ बेसी आकर्षक बनेबामे प्रयत्नरत, अनुभा हमरा लेल प्ररेणा छल। ओकर मुस्की हमरा एतेक प्रभावित केने छल जे हम एक दिन पुछिए देने छलियैक-
लेखक- श्री सतीश चन्द्र झा,
म.न. 119, क्रॉस रोड, संत नगर
बुराड़ी, दिल्ली- 110084
सम्पर्क- 9810231588
अनुभा! एतेक मनमोहक मुस्की अहाँकेँ कतऽ सँ भेटल?
ओ हमरा दिस ताकि गंभीर भऽ गेल छल आ पुन: एकटा वैह आकर्षक छटावला मुस्की दऽ देने छल, बुझु जे ओ हमर उतर दऽ देने छल।
मुदा ओहिसँ हमरा संतोष कतऽ? हम तऽ ओकर चान एहन मुखमंडल सँ सुनऽ चाहैत छलहुँ। हमर बड़ जिद्द पर ओ कनेकालक वास्ते गुम्म भऽ गेल फेर कहलक-ई तऽ हमर स्वभाविक गुण अछि, ई नैसर्गिक अछि, कोना कहु जे कतऽ सँ भेटल।
बातो सत्ये छलैक, किञो कोना कहि सकैत अछि जे हँसब बाजब, कानव कखन ककरा कतऽ सँ भेटलै, हमहु केहन बातऽ करऽ लागल छलहुँ।
हमरा ओहिना स्मरण अछि जे परीक्षाक व्यस्त दिन छल, ओहि समय कखन साँझ होइत छल, कखन खेबाक बेर होइत छल, किछु पतो नहि रहैत छल, किताबक पन्ना आँखिमे, नचैत रहैत छल, नील रोसन इ सँ लिखल 'नोटक' वाक्य ओहिना दिमाग पर आच्छादित रहैत छल, एहने व्यस्तता सँ भरल दिनमे एक दिन एकाएक भेट भेल छल अनुभा सँ, कने ध्यान दऽ देखताहुँ तऽ उदास भऽ गेल छलहुँ-जगरना सन आँखि, ठोर पर पपड़ी जमल आ ओ मनमोहक मुस्की नहि जानि कतऽ हरा गेल छलैक, पूरा हालत अस्त-व्यस्त। ओकर एहन हालत देखि नहि जानि मनमे केहन-केहन बात आबि रहल छल, छातीक धड़कन अपन दैनिक गतिसँ तेज भऽ गेल छल-हम घवड़ायले भावे पुछलियैक-कि भेल अनुभा?
ओ चुप्प छल।
ओकरा चुप्प देखि हमरा रहल नहि भेल, ओकर दुनु कान्ह के डोलबैत पुछलियै-आखिर बात की अछि अनुभा? किएक ने बजैत छी? कहुने जे कि भेल?
ओ मुस्कीक व्यर्थ प्रयास करैत कहलक-संजू! हमर परीक्षा खराब भऽ गेल अछि, हम ठीक सँ लिखि नहि सकलहुँ अछि, एहि वर्ष पासो होयब असंभव बुझाइत अछि, आ ओकर आँखि सँ नोर खदसि पड़ल छलैक।
सान्त्वना दैत हम कहलियै-केहन बात करैत छी अनुभा, ई कोनो एहन बात तऽ नहि जाहि लेल अपन जीवने बदलि देल जाए, आदमी अपन स्वभाविक स्वभाव बिसरि खंडहर बनि जाए। अहाँ बताहि तऽ नहि भऽ गेलहुँ अछि अनुभा? देखु तऽ अपन हालत कि सँ की भऽ गेलहुँ अछि। देखु अनुभा, मेहनति करब हमर कर्तव्य थीक, सफलता, असफलता ई तऽ हमर हाथमे नहि अछि, तखन एतेक चिन्तित हैब व्यर्थ थीक। ई तऽ सर्वविदित छैकने, जे महाभारतक युद्ध मे श्री कृष्ण जनैत छलथिन्ह जे अभिमन्यु जे युवावस्थाकेँ प्राप्ते केने छल, चक्रव्यूहमे मारल जायत, यद्यपि ओ बचा सकैत छलथिन्ह तथापि ई कहि जे होबाक छैक से भइए कऽ रहैत छैक आ अभिमन्यु अपन कर्तव्यकेँ खूब नीक जकाँ निमाहलक। हुनक आँगा तऽ हम अहाँ...।
अनुभा बाजल-नहि संजू! अहाँ नहि जनैत छी, एहि वर्ष पास होयब हमरा लेल बड़ आवश्यक अछि, बेर-बेर असफलता सँ हमर स्थिति केहन भऽ गेल अछि से अहाँ जनैत छी?
हम उदास भऽ कहलियै-कि करबै अनुभा, जे होबाक रहैत छैक से तऽ भइएकऽ रहैत छैक।
प्रयास करितो ओ मनमोहक मुस्की अनुभाक मुख पर नहि आबि सकल छलै आ ओ विदा भऽ गेल छली।
किछुक दिन बाद ओ आयल छली, वैह हालति, ओहिना खिन्न, वैह उदासीक रुप।
हम पुछलियै-अहाँक भूत एखनधरि नहि उतरल अछि कि?
ओ मन्हुआयले मोन सँ कहलक-उतरि जायत। जे होबाक छल से तऽ भऽ गेल, आब कथिक लेल कानब आ कथीक भूत। ई किताब अनालहुँ अछि से लऽ लिअ।
हम आश्चर्य भऽ पुछलियैक-की अहाँ आगू नहि पढ़व? पढ़ाई-लिखाइ तऽ भागयक खेल अछि-किछु दिनक बाद हमर विवाह भऽ रहल अछि फेर केहन पढ़ब लिखब ओकर उत्तर छल। मुदा?
मुदा कि संजू? जँ किछ, कहबाक हो तऽ कहि दिअ, नञि जानि फेर भेट हैत कि नहि। हम तऽ अपन मनक गप्प कहबा लेल छलहुँ कि बीचहि मे...जै अहाँके किछु कहबाक हो तऽ कहि दिअ....लेकिन हमहु किछु कहि नहि सकल छलियैक।
हमरा लागल जेना ओ विवश छली आ विदा भऽ गेल छली मुदा एक तुफान सन बिहाडि़ छोडि़ गेल छली जाहिसँ हमर अन्त: करण आन्दोलित भऽ गेल छल, जे आइयो शांत नहि भऽ सकल छल आ कतेको प्रश्र हमर मनमे अउनाइत रहल हम किछु कऽ नहि सकलहुँ।
आब हमहुँ बैकक नौकरी करऽ लागल छलहुँ, एहि वर्ष गृहस्थी जीवन मे प्रवेश केने छलहुँ। आफिस जयबाकाल पत्नी कहने रहथि-हे सुनै छी, आइ कने जल्दी चलिआयब आइ साँझमे अस्पताल जयबाक अछि। से किएक? कि अपस्तालक....
धूर जाऊ-अहाँके तऽ हरदम हँसीए मजाक बुझाइत अछि, हमर गामक जे फुचाइ बाबू छथिन ने, तिनके बेटी अनुभा अस्पतालमे भर्ती छैक, कने जिज्ञासा कऽ लेनाइ जरूरी ने छैक-हँ...हँ अवश्य, यैह सब तऽ समाज में, परिवारमे नाम रहि जाइत छैक, मुदा अनुभाक नाम सुनितहि हमर मन डरा गेल छल, मनमे एक अजीब सन भयक संचार होमऽ लागल छल, मुदा मन के सम्हारैत ऑफिस विदा भऽ गेलहुँ।
साँझ मे अस्पतालक वास्ते विदा भेलहुँ, मुदा रिक्सा पर मन घ बड़ा रहल छल आ रहि-रहि कऽ एक्के बातक डर भऽ रहल छल जे बैह अनुभा तऽ नहि अछि। एहि बात सँ भरि देहमे पसेनाक बुन्न छोडि़ देने छल, जेबी सँ रूमाल बहार कऽ हम पोछ लागल छलहुँ। जाड़ोमे पसेना छुटि गेल, कि अस्पतालक डर होइत अछि? नहि...नहि एहन बात नहि छैक, ऑफिस सँ अएलाक बाद तुरन्ते विदा भऽ गेलहुँ अछि ताहि कारण मन कने थाकल बुझाइत अछि-हम पत्नीक बातकेँ अनठियबैत कहने रहियैन्ह।
अस्पताल पहुंचलहु तऽ ओहिठाम हड़बिरड़ो उठल छल, डाक्टर, नर्स आ कम्पाउण्डर सब किञो इम्हर सँ ओम्हर दौड़-बरहा कऽ रहल छल। ऑपरेशन घरक एक कोनमे बैसल शोक संतप्त परिवार दिस हमर पत्नी चलि गलीह आ गप्प केलाक बाद ओहो उदास भऽ गेल छलीह, एहि सबटा घटनाक हम मूक दर्शक बनल रहलहुँ जेना एही वास्ते आयल रहि।
ओहिठाम कातमे बैसल एकटा अति शोक संतप्त युवक दिस हम बढि़ गेल छलहुँ, हुनकहि सँ ज्ञात भेल जे हुनकहि पत्नीक आपरेशन भऽ रहल छनि, संगहि इहो कहलनि जे जहिया सँ हुनक विवाह भेलनि अछि तहिया सँ पत्नी अस्वस्थे रहैत छथिन आ ताहिमे दोसर बेर माँ बनि रहल छथि। डाक्टर लोकनिक कहब छनि जे बच्चा तऽ बाँचि जायत मुदा...
नहि...नहि...एहन बात नहि बाजू सभक रक्षा भगवान करैत छथिन, ऐना जँ अहिँ करब तऽ फेर....
एहि बीच कन्नारोहट उठि गेल छलै, ओहो युवक आम्हरे दौड़ गेल छलाह मुदा पत्नी सदाक लेल संग छोडि़ गेल छलथिन। हमरो आँखि सँ नोर टघरऽ लागल छल आ धीरे-धीरे हमहु ओम्हरे डेरा बढ़ा देने छलियैक।
अनुभा...! एकाएक ओकर शव देखि हमर बढ़ल डेग रूकि गेल छल। हमरा जकर अनुमान भेल छल ओ साक्षात सामने छल, वैह अनुभा जे कहियो हमर प्रेरणा छल। हम तऽ कल्पना मे नहि सोचने रहि जे अनुभा सँ फेर भेट हैत मुदा बिडम्बना देखु जे भेट भेवो कयल तऽ लाशक रुप मे। ओकरा संग बीतल युवावस्थाक दिन हमिरा ओहिना स्मरण आबऽ लागल छल, देह थरथराए लागल छल, कहुनाकऽ अपनाकेँ सम्हारैत कहुना कऽ डेग आगू बढ़ेने छलहुँ। डाक्टर लोकनि सँ ज्ञात भेल जे एकर मुख्य कारण जल्दीए दोसर बेर माँ बनब अछि कारण एक बच्चाक बाद शारीरिक रुपँ ओ ततेक ने कमजोर भऽ गेल रहथि जे दोसर बेरक हेतु ओ एखन तीन-चारि वर्ष धरि माँ नहि बनि सकैत छलीह, मुदा से नहि भऽ सकल छलनि...। बादमे हमरा दुखो भऽ रहल छल जे ओहि युवक केँ हम बहुत बातो कहि देने रहियैन जे पढि़-लिखि गेलाक बादो अहाँलोकनि भावुकताक प्रवाह मे ऐना ने बहि जाइत छी जे भविष्यक कोनो चिन्ते नहि। जँ आइ उचित परिवार नियोजनक कार्य प्रणाली पालन केने रहितहु तऽ आइ एहन परिस्थिति नहि अबैत, हमर बात पर ओ कानऽ लागल छलाह आ हमरो आँखि सँ नोर खसि पड़ल छल।


text:
मागुरा जिला
मगुरा जिला (बङ्गाली: মাগুরা) बङ्गलादेशम रहल खुल्ना विभागक एक जिला छी । ई जिला राजधानी ढाका सहरसँ १७६ किलोमिटरक दुरीम अछि । एहि जिलाक मख्य यातायात बस सेवा छी । मगुरा सँऽ ढाका धरि जेवाक लेल बससँ पाँच घण्टा लागैत अछि । मगुरा जिलाम रेल यातायातक कोनो सुविधा नै अछि ।
विषय सूचीसभ
भूगोल[सम्पादन करी]
मौसम[सम्पादन करी]
प्रशासन[सम्पादन करी]
जनशाङ्खिकि[सम्पादन करी]
अर्थतन्त्र[सम्पादन करी]
शिक्षा[सम्पादन करी]
सन्दर्भ सामग्रीसभ[सम्पादन करी]
- ↑ "प्रतिवेदन: मगुरा" (पिडिएफ), सन् २०११ राष्ट्रिय जनगणना, बङ्गलादेश राष्ट्रिय तथ्याङ्क विभाग, पृ: १९, अभिगमन तिथि १० जून २०१७।